open-index/open-wikipedia-markdown huggingface dataset:
楊代數

**楊代數**（楊子、**Yangian**）係種無限維Hopf代數，演譯譜參量 (Yang-Baxter equation with spectral parameter) 嘅最簡單解：比例型R矩陣 (:en:rational r-matrix)。

## 定義
設
*\mathfrak{g}_0係單李代數
*\mathfrak{g}=\mathfrak{g}_0((t^{-1})) 係Laurent級數空間，其中t係變量
*\mathfrak{g}_+ = \mathfrak{g}_0[t]
*\mathfrak{g}_- = t^{-1}\mathfrak{g}_0t^{-1} 係級數空間
*＜ , ＞ : = Res_{t=0}(a(t),b(t))係 \mathfrak{g}上嘅雙線性配對
咁
*(\mathfrak{g},\mathfrak{g}_+,\mathfrak{g}_-)形成一Manin三元組
**其相應嘅李雙代數就叫**Yangian**。

## 睇埋
* 楊振寧
* 楊振寧－米爾斯規範場論同質量間隙
* 
* 

## 註

## 參攷
*Etingof/Schiffmann : "Lectures on Quantum Groups", ISBN 1-57146-063-2 pp.51-53
*V.G.Drinfeld :"Hopf algebras and the quantum Yang-Baxter equation", Soviet Mathematical Doklady, vol. 32 (1985), No.1, p.255
靚

**靚**（），又或者叫**美**（），係人、動物、埞方、靜物甚至乎諗頭可以具有嘅一種特性。呢種特性難以具體定義，時至今日喺哲學同藝術等領域上，靚嘅定義依然充滿咗爭議。大致上，靚可以理解為：一個人感知到佢覺得靚嘅事物嗰陣，會有一股快感或者滿足感。

## 基本定義

美學係藝術同哲學嘅領域，成日思考

呢條問題。呢方面嘅學者普遍認為，**靚**呢個概念係有可能定義嘅：事實表明，一樣嘢靚唔靚有些少主觀；唔同時代、唔同族群以至唔同個體對**點至算係靚**睇法可以好唔同，呢點就係所謂嘅**各花入各眼**或者係成語**燕瘦環肥**講嘅嘢。

不過又有學者指，靚亦明顯有啲客觀：事實表明，有好多事物係多數人都會覺得佢哋靚嘅，噉即係表示**靚**未至於係個個人睇法都唔同。美學呢個領域其中一個重要嘅目標就係想知呢啲**多數人都覺得靚**嘅特性到底係乜，而包括畫家在內嘅藝術工作者就會用呢啲知識，務求整出俾多數人覺得係靚嘅作品。

## 自然之美

以下係一啲好多人覺得靚嘅自然事物：

## 科學觀點

### 進化解釋

有視覺藝術方面嘅學者主張，人一般都對喺幾何上具有某啲特性嘅視覺刺激有好感，會覺得呢啲嘢有美感。佢哋當中有人由生物學嘅角度思考：
*佢哋指出，稍為複雜啲嘅動物都會進化到鍾意顯示食物出現嘅物理刺激，例如食昆蟲嘅哺乳類動物會對「識郁嘅黑色點點」（望落似周圍爬嚟爬去嘅細隻昆蟲）有好感—就算呢啲黑色點點唔係真係昆蟲都好；
*人類係一種雜食動物，所以理論上會進化成對任何望落似有生命嘅嘢（即係對人類嚟講有可能係食得嘅嘢）有上述呢種反應，而有生命嘅嘢普遍都喺幾何上具有某啲特性嘅，例如健康正常嘅生物一般都係左右大致上對稱嘅，於是人類就進化成會對具有呢啲特性嘅冇生命物體（例如係對稱嘅人造藝術品）有好感，令到對稱成為咗受歡迎嘅藝術品常有嘅特徵之一。



File:Aralia-fatsia-japonica-costarica.jpg|一塊大致左右對稱嘅樹葉
File:Aglais urticae LC0310.jpg|一隻大致左右對稱嘅蝴蝶
File:Wilson, Kansas Czech Apartments 1.JPG|一棟喺形狀上大致左右對稱嘅建築物


### 神經美學

到咗廿一世紀，仲開始有人用腦神經學方法嚟研究**靚**呢個概念。

神經美學係美學嘅一個子領域，旨在用神經科學方法研究**靚**：神經美學上嘅研究會用神經造影方法，要受試者一路睇畫等嘅藝術品、一路監察住受試者嘅腦活動，然後再要求受試者對睇到嘅藝術品「係咪靚」作出判斷，嘗試靠噉嚟探討「見到靚嘅嘢嗰陣，個人嘅腦入面發生緊乜事」「點解人會覺得某啲事物靚」等嘅問題。

## 語言相關

雖然話靚難以定義，但事實表明，世上嘅主流語言都有字嚟指靚呢個概念。

### 粵語
廿一世紀初嘅粵語：粵語用語裏面有**靚**同**好睇**呢兩隻形容詞，當中**靚**成日畀人攞嚟結合埋第啲名詞同動詞，形成合成詞，包括
***靚仔**—生得靚嘅男人或者男仔
***靚女**—生得靚嘅女人或者女仔
***省鏡**—話一個人生得靚
***又平又靚**—指啲貨價錢低質素又好
***靚爆鏡**—靚到「塊鏡都爆埋」
***靚到痺**—靚到「我覺得麻痺」
***扮靚**—透過化妝等嘅方法，令人變得更加靚
除此之外，粵語日常講嘢都會用一啲比較古雅文言化嘅字詞嚟指靚，例如用**佳麗**（尤其常見於選美活動）或者成語**出水芙蓉**嚟指靚女呀噉。

### 其他語言
*英文：**靚**嘅標準英文形容詞係 **beautiful**（可以借入粵語做）；而除此之外，英文仲有好多唔同嘅字詞嚟指唔同嘅美感，例如
****Pretty** 通常係指「好睇得嚟又有啲柔弱嘅靚」，成日用嚟形容後生嘅女仔，或者個樣生得有些少陰柔嘅男仔；
****Hot** 用嚟形容人嗰陣係話個人好睇得嚟性感，身材惹火，可以大致對應粵語**索**。
**:"That woman is hot!" → 「嗰個女人好索！」
*法文：**靚**嘅標準法文形容詞係 **beau**（大致）、**bel** 同  **belle**（大致）－**beau** 同 **bel** 係陽剛（子音之前用 beau，母音之前用 bel）**belle** 係陰柔。例子：
*#**Une belle femme** → 一個（陰柔；**une**）靚嘅（**belle**）女人（**femme**）
*#**Un beau garçon** → 一個（陽剛；**un**）靚嘅（**beau**）男仔（**garçon**）
*:－喺 1 當中，名詞 **femme** 係指緊**女人**（一件陰柔嘅事物），所以要用陰柔嘅 **une** 同 **belle** 唔用陽剛嘅 **un** 同 **beau**，而喺 2 當中，名詞 **garçon** 係指緊**男仔**（一件陽剛嘅事物），所以要用陽剛嘅 **un** 同 **beau** 唔用陰柔嘅 **une** 同 **belle** 。其他羅曼語言—例如葡萄牙話—都係噉嘅情況。
*日本話：
****靚**嘅標準日本話形容詞係 **kirei**（平假名：きれい；漢字：綺麗）；值得一提嘅係，呢隻字同時亦可以係指**乾淨**噉嘅意思，而呢點畀人話係體現咗日本人幾咁鍾意乾淨。
**除此之外，日本話傳統上有用漢字，亦都有用'''美'''（漢音 **bi** / 訓讀 **utsuku**）呢隻漢字嚟書寫同靚相關嘅意思，例子可以睇睇 **bijutsu**（びじゅつ / 美術；指緊美術）呢隻字詞噉。
*韓國話：
****Kkonminam**（諺文：꽃미남；漢諺混寫：꽃美男）：即係所謂嘅花美男；呢隻字詞最基本上係指「好似花一樣咁靚嘅男子」；會畀人嗌做「花美男」嘅男人或者男仔，通常對打扮有返咁上下講究，個樣好睇得嚟帶些微嘅陰柔。好似係香港嘅男子偶像組合 MIRROR 當中嘅李駿傑，就有畀人稱之為「花美男」。

## 美學概念

*核突，可以算係靚嘅相反。
*優雅，因為簡單而有嘅美感。
*得意，指一件物體嘅外形令人想保護同照顧佢。
*黃金比例（ϕ），俾好多人覺得係象徵美嘅數。
*侘寂，日本文化嘅「唔完美、唔完整、唔永恆」美感。

## 睇埋
*童話：童話成日用靚做主題，例如《白雪公主》講惡毒後抵乸妒忌白雪公主生得靚過佢，或者《醜小鴨》講醜樣嘅「鴨仔」大個咗變成好靚嘅天鵝。
*阿芙蘿迪蒂（希臘文：Αφροδίτη / Aphrodítē）：希臘神話入便掌管美感同性慾嘅女神。
*卷積神經網絡：一種成日俾人攞嚟分析圖像（包括視藝作品）嘅人工神經網絡。
*藝術
*創意
*仙子

## 註釋

## 考

## 拎

* 香港藝術館：首頁
* Beauty，史丹福哲學百科全書呢篇文寫俾有志專攻哲學嘅學生睇，有詳細討論**靚**呢個概念，用咗好多篇幅嚟講靚嘅定義。
共和示威

**共和示威**（，土耳其話：）係一場和平示威行動，發生喺2007年土耳其首都安卡拉，近百萬人上街示威，目的係要求新總統遵循世俗化國家道路。

## 背景
1923年凱末爾領導民族民主革命成功之後，土耳其就成為公認係伊斯蘭教國家之中，最高度世俗化嘅國家，之後一路都高度嚴禁宗教介入政治生活。凱末爾甚至放棄亞拉伯話，改返講土耳其話，甚至下令禁止戴頭巾。但一直以來，宗教同世俗之間嘅爭執一直存在。但喺2007年4月，艾多根（Recep Tayyip Erdoğan）提名傾向政教合一嘅居爾（Abdullah Gül）出任總統，又提議取消禁止戴頭巾，令人擔心會唔會想政教合一，觸發咗今次百萬人上街示威。

## 參考
北原多香子

**北原 多香子**（、）係一個日本鹹片女星。佢響神奈川縣出世，血型係O型，身高163cm，三圍係B90（F-70） W60 H90，趣味係讀書、排球。第一次喺17歲嗰陣畀咗當時嘅男朋友，未入行前嘅性經驗人數只有3個。

## 簡歷
*佢2006年出道走偶像派路線，曾經用另一藝名相原優拍過ART-SM出品嘅鹹片《愛奴飼育調教連續悶絕娘》。

## 作品
### 鹹片
* （2006年6月29號）
* （2006年7月28號）
* （2006年8月31號）
* （2006年9月29號）
* （2006年10月28號）
* （2006年11月29號）
* （2006年12月29號）
* （2007年1月30號）
* （2007年2月28號）
* （2007年3月16號）
* （2007年3月23號）
* （2007年4月27號）
* （共演: 柚木ティナ 、原更紗、佐藤ローラ、 若菜ひかる、 戀小夜、 灘坂舞，2007年5月18號）
* （2007年5月25號）
* （2007年6月29號）
* MAX GIRLS 特大号（2007年7月13號）…複数のAV女優によるオムニバス形式作品、他出演: 柚木ティナ、戀小夜、佐藤ローラ、原更紗、長瀬茜、灘坂舞
* 阿葉擦れ （2007年7月27號）
* MAX GIRLS 完全撮り下ろし！ 連続！連発！ハメまくり！！（2007年8月17號）…オムニバス形式作品、他出演: 柚木ティナ、キヨミジュン、渚、長瀬茜、橘くらら、吉崎直緒
* シルビル （2007年8月31號）
* MAX GIRLS 過激に可憐にヌレまくり！！（2007年9月14號）…オムニバス形式作品、他出演: 原更紗、小泉梨菜、灘坂舞、ほしのみゆ、長瀬茜、佐藤ローラ、キヨミジュン
* 艶乳（2007年9月28號）
* MAX GIRLS 大感謝祭（2007年10月12號）…オムニバス形式作品、他出演: 美上セリ、渚、橘くらら、長瀬茜、キヨミジュン、小泉梨菜、Rio
* 淫口（2007年10月26號）
* MAX GIRLS ecstasy（2007年11月9號）…オムニバス形式作品、他出演: 長瀬茜、橋本美歩（中谷あいみ）、吉崎直緒、柚木ティナ（Rio）、原更紗、キヨミジュン、小泉梨菜

※全部出租用，MAX-A出品。

## 出面網頁
*北原多香子 官式應援網
*X CITY 北原多香子
*X CITY AVアイドル名鑑 北原多香子
審死官 (大戲)

**審死官**係齣大戲，改自京劇《四進士》，而佢又來自鼓詞《紫金鐲》。審死官作者不詳，劇主要係講官員墮落，最後自食其果。原劇主角原係巡府毛朋，後尾就變成宋世傑(四進士叫宋士傑)。呢齣戲係馬師曾早年嘅首本戲。

齣戲背景響大明嘉靖年間，講新科進士毛朋﹑顧讀﹑田倫﹑劉題四人響雙塔寺焚香結盟起誓，一定要做清官。如有違誓，就睏住棺材返鄉下。之後大家各自做官。時間耐咗，大家乜都唔記晒當年誓言，只係毛朋重跟住誓約做官。

田氏爭產，累河南上蔡楊素貞老公姚廷美被殺。楊素貞親大佬楊青，竟然響柳林賣佢畀路人楊春做老婆。不過楊春正直，知佢有冤情，就同佢結拜做兄妹，重為佢申冤。佢哋響柳林咁啱遇到微服出巡嘅河南八府巡案毛朋，毛朋重幫佢寫狀紙。後尾佢哋林遇到賊，畀賊追到西門。西門度宋世傑幫佢趕走班賊。原來宋世傑以前係刑房書吏，仗義善辭，因為得罪上司而革𠳏，響西門開客棧為生。宋世傑見佢咁可憐，就同佢老婆萬氏收佢做契女，重代佢狀告信陽知州顧讀。

## 參攷
*【京劇欣賞】四進士
*四進士
*審死官
Ball

**Ball**可以係：

*波：運動用品
*舞會（Ball）：正式嘅跳舞宴會，粵語會將「去舞會」叫做「去Ball」
*Ball (鐵蝴蝶專輯)：美國樂隊鐵蝴蝶（Iron Butterfly）嘅專輯
*BALL：生化論證實驗室（Biochemical Algorithms Library）嘅縮寫
*Ball (液晶機)：任天堂公司喺1980年出嘅液晶機
*Ball (Widespread Panic專輯)：美國樂隊Widespread Panic嘅專輯
Sunday

**Sunday**（，納斯達克前上市代號：SDAY）係香港一間提供2G同埋3G服務嘅電訊公司，1997年成立，2000年3月喺香港聯合交易所同埋納斯達克招股上市。2006年12月，公司將全部資產賣嗮畀電訊盈科，再喺2007年1月清盤。

## 出面網頁
* 

類:香港執咗笠嘅公司
類:電訊盈科
Sun

**Sun**可以係：
*唐人姓氏孫；
*英文Sun，即係太陽；
*英文Sunday，即係禮拜日。

## 音樂
### 專輯
* Sun (Cat Power專輯)
* Sun (Nopsajalka專輯)
* Sun (Thomas Bergersen專輯)

### 歌
* Sun (Belinda Carlisle歌)
* Sun (Live歌)
* Sun (Two Door Cinema Club歌)
香港鐵路有限公司

（；，），簡稱**港鐵公司**，係香港一間上市跨國企業，主要業務包括營運港鐵鐵路系統。

## 簡介
香港政府於1975年成立**地下鐵路公司**（Mass Transit Railway Corporation），由政府全資擁有，負責營運當時重起緊嘅香港地下鐵路。2000年10月5號，地下鐵路公司響香港聯合交易所主板上市，改名做**地鐵有限公司**（MTR Corporation Limited），政府雖然重係大股東，但賣咗近10億手嘅股票，成為香港上市公司之中股票持有人最多嘅公司。

香港地鐵上市係香港政府將資產私營化嘅一個重要步伐，標誌住政府進一步減少對自由市場嘅干預。上市後地鐵公司嘅盈餘有進一步增長。2005年，地鐵錄得84億港元盈利，比1997年嘅2.78億港元重要高。目前為止，香港地鐵係全球少數有錢賺嘅公共交通系統。

2006年4月11號，行政會議通過咗九廣鐵路公司同地鐵公司合併，喺得到地鐵小股東通過之後得到落實，公司中文名改為「香港鐵路有限公司」，但英文名會保留。

2007年8月8號，香港政府宣佈錢果豐、周松崗係新公司嘅候任主席同行政總裁。2007年12月2號兩鐵合併嗰日，地鐵有限公司改名香港鐵路有限公司，經營由地鐵同埋九鐵合併而成嘅港鐵鐵路系統。

## 業務
### 本地鐵路

### 海外鐵路
港鐵而家喺中國北京、深圳、上海、杭州、瀋陽、英國倫敦、瑞典斯德哥爾摩同埋澳洲悉尼（雪梨地鐵西北及彭詩鎮綫 Sydney Metro North West & Bankstown Line-悉尼地鐵列車 Metro Trains Sydney）同墨爾本（墨爾本地鐵列車 Metro Trains Melbourne），擁有當地公共交通網絡嘅專營權。

同時，港鐵仲有緊一條高速鐵路。佢喺香港嘅嗰段係屬於港鐵經營。

#### 深圳地鐵

港鐵而家營運緊深圳地鐵4號線同13號線。

#### 北京地鐵

京港地鐵（即港鐵+北京地鐵）的4（大興線）、14、16同17號線。
＊注意❗️2號線並非港鐵運營

#### 杭州地鐵
杭港地鐵營運杭州地鐵1同5號線，其中1號線營運公司杭州杭港地鐵有限公司是由杭州地鐵一號線投資有限公司（佔51%股份，隸屬於杭州地鐵集團）同在香港註冊的港鐵杭州一號線投資有限公司（佔49%股份，隸屬於本公司）喺2012年9月在中國杭州合作成立嘅特許營運公司，經營年限為25年。而5號線運營公司杭州杭港地鐵五號線有限公司係由杭州市地鐵集團有限責任公司（占股40%）和港鐵五號線投資控股（香港）有限公司（占股60%）喺2017年合資成立。

#### 倫敦
2007年6月19號，倫敦市長利文斯通宣布，地鐵同埋Laing合組嘅財團，拎到London Overground嘅經營權，為期七年，可以選擇續多兩年，總值七億英鎊。

所謂嘅London Overground，係將倫敦地鐵嘅西倫敦線、北倫敦線同埋部分依家叫Silverlink嘅市區鐵路線合併做新嘅北倫敦鐵路，而東倫敦線會擴建，並且擺埋落Overground度。地鐵公司有份嘅財團要負責埋，改進當地車站嘅設施，同埋令到乘客可以用Oyster咭嚟搭車

另外，港鐵亦都有營運西南鐵路（South Western Railway）（由第一集團（70%）和港鐵公司（30%）所有）同伊利沙伯綫。

### 顧問服務

### 物業管理
而家港鐵公司管理緊以下商場：
*德福廣場（九龍灣站）
*匯八坊（彩虹站）
*香港國際機場（機場站）
*香港亞洲博覽館（博覽館站）
*國際金融中心商場（中環站）
*國際廣場（尖沙咀站）
*匯景廣場（藍田站）
*綠楊坊（荃灣站）
*杏花新城（杏花邨站）
*青衣城（青衣站）
*連理街（坑口站）
*PopCorn（將軍澳站）
*圓方（九龍站，港鐵公司佔80%權益，其餘由新鴻基地產持有）
*Citylink（沙田站）
*海趣坊（屯門碼頭站）
*駿景廣場（火炭站）
*新屯門商場（輕鐵車廠站）
*恒福商場（三聖站）
*THE LOHAS（康城站）
*銀座Mall（北京地鐵二號綫東直門站）
*環球貿易廣場（九龍站）
### 附屬公司
而家地鐵有限公司係八達通卡有限公司嘅大股東，佔五成七股權。

## 參考


## 出面網頁
*港鐵公司
*京港地鐵
*杭港地鐵
*港鐵（深圳）
*港鐵（英國）
*港鐵伊利沙伯線
*英國西南鐵路
*港鐵（澳洲）
*澳洲地鐵列車
*悉尼地鐵列車
*墨爾本地鐵列車
馬其頓

**馬其頓**可以指：
*馬其頓王國，有段時期史稱「亞歷山大帝國」，古時候嘅一個歐洲國家；
*馬其頓尼亞，希臘北部嘅一個大區；
*北馬其頓共和國，南斯拉夫聯邦嘅組成國之一；
*馬其頓地區，巴爾幹半島一個地理上同歷史上嘅地區。

## 睇埋
*馬其頓尼亞 (搞清楚)
肥佬

**肥佬**可以係：

* 肥嘅男人。
* 唔合格(*Failure* 嘅音譯)。
* 肥佬 (原子彈)：美國掉落日本嘅第二粒原子彈，落咗喺長崎市工業區浦上山谷。 

## 睇埋
*肥仔
喜力

**喜力**（）係一家荷蘭釀酒公司，響 1863年由哈力芹喺阿姆斯特丹創立。2006年，喜力喺世界 65 個國家擁有超過 130 家釀酒廠，請咗約 64,000 人。共釀製超過 170 種頂級、地區性同特製啤酒。

喜力全年啤酒生產量為 121.8 百萬公升（hectoliters），係世界第 4 大啤酒釀造商，排名喺 InBev、SABMiller 同 Anheuser-Busch 之後。

**喜力博物館**位於荷蘭阿姆斯特丹響1988年執笠嘅喜力釀酒廠，之後俾人改裝咗做喜力博物館（叫 Heineken Experience），而仍保留喜力釀酒廠嘅字樣。博物館展出喜力啤酒嘅歷史同釀造過程，喺展覽行程結束嘅地方整咗一間酒吧，畀參觀者飲吓啤酒。

## 連出去
* 喜力國際
* 喜力大學
動物福利

**動物福利**呢個概念一般係指，動物（尤其係受人類控制嗰啲）無論係俾人當係食物、工作工具、友伴或研究需要，都唔應該受到不必要嘅痛苦。呢個立場建基於人類所做作（或唔做）嘅行為需要有相當嘅道德情操，而唔係好似動物權益者咁樣，將動物嘅地位係政治同哲學方面追尋更大嘅權益。唔少動物福利團體喺佢哋嘅聲明上好鍾意用「人道／仁愛」呢啲字眼。

## 起源
最早對動物嘅福祉提出有系統嘅諗法，相信係古代印度河流域文明。佢哋嘅宗教思想認為祖先會輪迴以動物形態返回現世，所以應尊敬待動物如尊敬人一樣。呢種思想被耆那教進一步發揮，及被其他印度宗教所採納。其他根源於亞伯拉罕諸教嘅宗教，就普遍視動物為人嘅財產，並對動物嘅照顧同屠宰訂下規則，以減少喺人類控制下嘅動物承受焦慮、痛苦同恐懼。

### 實踐
1822年起，英國國會議員李察馬田喺國會倡議設立草案，防止虐待牛、馬同綿羊，佢嘅理論係要顯示人類嘅仁愛同和仁慈嘅行為。馬田喺1824年重成為防止虐待禽畜會嘅創辦人之一。1840年，維多利亞女皇賜個會「皇家」稱號。嗰個會透過會員嘅捐助，請咗大批調查人員，搵出虐待動物嘅人，搜集證據，向執法機構舉報。

同類組織亦喺歐洲同美國相繼出現，例如美國防止虐待禽畜會就係喺1866年喺紐約州註冊。

### 原則
1965年，英國政府為回應社會訴求，就委任Roger Brambell教授對農場動物嘅福利事宜進行研究。根據呢個研究結果，喺1967年成立「農場動物福利諮詢委員會」（1979年改組為農場動物福利委員會），呢個委員會提出動物都會有渴求「轉身、弄乾身體、起立、躺下和伸展四肢」嘅自由。確立咗動物福利嘅「五大自由」：

# 免受飢餓、營養不良嘅自由
# 免於因環境而承受痛苦嘅自由
# 免受痛苦及傷病嘅自由
# 表達天性嘅自由
# 免受恐懼同壓力嘅自由

## 比較動物福利同動物權益
絕大部份動物福利倡議者都覺得，動物權益嘅主張「走得太遠」，唔認同後者要求全面廢除寵養動物同勞役動物，如動物測試、實驗等等。佢哋相信人類喺萬物之靈，有道德責任唔去殘害動物，令動物受不必要嘅痛苦。動物權益倡議者（如Gary L. Francione同Tom Regan）就批評，動物福利觀嘅立場（如一方面提倡畀動物更好嘅生存環境，但又唔堅持禁止勞役動物）係自相矛盾，而且喺道德方面唔能夠接受。不過，唔少動物權益團體（如PETA）都支持改善動物福利，作為一種減少動物所受痛苦嘅短暫措施，但同時以禁止對動物各種形式嘅勞役作為終極目標。

## 動物權益倡議者論動物福利
本身支持動物權益倡議者同動物解放嘅加拿大倫理學家David Sztybel指出，動物福利一共有六種：

***動物剝削者嘅動物福利**：靠勞役動物經營嘅工業，佢哋嘅公關宣傳人員往往以搞動物福利嚟證明佢哋對動物好（如屠宰工業嘅發言人）；
***常識所講嘅動物福利**：大眾對防止以不人道措施對待同善待動物嘅關注；
***人道主義嘅動物福利**：一種較有理論基礎咁反對殘暴對待／虐待動物嘅主張，但就唔反對大部份勞役動物嘅做法（將動物剝皮做皮草或勞役動物作體育用途除外）；
***動物解放份子嘅動物福利**：基本上認為應將動物所受嘅痛苦減到最低，但同意為咗更大嘅福祉，如醫療研究等，可以係例外；
***新動物福利主義**：Gary L. Francione提出呢嗰概念，用嚟形容會一啲勞役動物嘅措施（通過呢啲措施最終可以達致全面禁止勞役動物）；
*動物福利／權益混頓觀：當兩種概念難以分辨時

Sztybel喺佢本書"The Rights of Animal Persons"(2006)入面，批評話「動物福利」只係為人類係勞役動物作為人嘅食物、衣服、代人做實驗等傷害動物時，令人內心好過啲嘅半桶水方法，誤導人以為已經減輕對動物嘅傷害。佢認為只有動物權益得到確立，先至有真正嘅動物福利。

除咗Sztybel外，重有好多人討論動物福利。另外，唔少國家都訂立規例，落實唔同程度嘅動物福利。

## 批評
有一部份人，否定動物有感受，所以亦冇所謂動物福祉嘅問題。另一批人則指摘，動物福利倡儀者往往將焦點集中喺某幾類動物，批評佢哋有物種主義傾向。

## 地域差異
英國嘅動物福利倡議者比較關注，喺宰殺動物時盡量減輕動物嘅痛苦。呢種觀點並未被美國接受。另外，城市同鄉郊人對動物福利嘅睇法亦往往有顯注不同。

## 注

    
 

## 連出去
* Animal Welfare Science Centre Australia's Leading Animal Welfare Science Centre
* Brute Ethics: animal ethics encyclopedia
* Open Directory Project - Animal Welfare Organizations directory category
* US Library of Congress - Selected Internet Resources Animal Welfare, Companion Animals and Veterinary Science
* Power Point Slideshow about AR & Vegetarianism - Mirror where you can download it; with music; warning - some brutal scenes inside.
* Blue Cross of India - registered in 1964
白話

**白話**（）可以係：
*粵語，好多粵語地方都將粵語叫「白話」
*白話文，相對文言文嘅中文
**粵文，寫嘅粵語，又叫「粵語白話文」
*白語，白族人嘅母語
阿富汗

**阿富汗**（，普什圖文/波斯文：），係亞洲中西部一個內陸國。有人將佢歸入中東地區，亦有人將佢歸落中亞或者南亞。佢北面有塔吉克、烏茲別克、土庫曼，西面有伊朗，南部同東部係巴基斯坦，東北部有好窄窄嘅一條走廊同中國西北嘅新疆接壤。領土總面積大概係65.3萬平方公里，五分之四係山同高原，得五分之一係平原。

阿富汗係一個多元民族嘅國家，境內有成四十幾個民族，總人口超過3400萬，其中普什圖人佔42%、塔吉克人佔33%、烏茲別克人佔9%，另外重有第啲少數民族，好似土庫曼人、哈扎拉人、曲爾阿馬克人、努里斯坦人、俾路支人、吉爾吉斯人等等。阿富汗以伊斯蘭教作為國教，其中90%係遜尼派，剩低係什葉派。

1919年8月19號，第三次英阿戰爭之後，阿富汗時任埃米爾阿曼諾拉汗宣佈阿富汗正式獨立，建立阿富汗王國，係呢個地方最後嘅穩定時期。直至1973年，阿富汗王國響一次政變期間畀人推翻，阿富汗共和國正式建立，阿富汗開始咗長年打仗嘅時代。1979年，蘇聯入侵阿富汗，阿富汗民主共和國成立。1990年代，武裝組織塔利班崛起。2001年，911事件之後，美國發動阿富汗戰爭。長期嘅戰亂、內陸國家嘅處境、山多而交通唔方便、落後嘅教育，都令到呢個國家民生凋敝，國民嘅生活質素好低。2014年阿富汗嘅人類發展指數係得0.465，喺全世界嘅國家之中排第171位，接近包尾。

2021年8月16日，塔利班攻陷阿富汗嘅首都喀布爾，8月19號晏晝，重將國號變番「阿富汗伊斯蘭酋長國」。2021年9月6日塔利班宣布，攻陷最後一個反塔利班組織據點，控制阿富汗全境。而家阿富汗伊斯蘭酋長國仍未俾國際普遍承認，阿富汗伊斯蘭共和國仍喺聯合國代表阿富汗。

## 名
阿富汗，舊日「阿」讀做「柯」，因為「阿」喺粵語一路都係讀「柯」音，而「阿富汗」呢個名係由北方話譯出嚟，無顧及到粵語嘅讀音。今時今日為咗貼近原音，多數都將「阿」讀做「亞」去配合。

## 史
阿富汗，希臘人隨亞歷山大大帝東征，去到印度就停，人留在此。史書稱為大夏。及後大月氏西遷，入大夏，當地人結合，終於變成貴霜國。貴霜月光王信佛教，南北征伐，深入印度。印度佛教原本唔興造像，然而結合希臘人造像，巴米揚大佛由此而來。佛教亦有所改變，變成大乘佛教。王結集僧侶造經，派僧人四出傳播佛教，入到西域，最後到中原。

## 地理
### 城市

## 國歌

​自塔利班喺2021年重新掌政，阿富汗嘅國歌係《呢度係勇士嘅家園》。

## 經濟

戰後西方數以百億美元嘅國際援助農業嘅恢復，同埋市場機制嘅重新建立令到經濟有所恢復，但係多數人仲係赤貧狀態，塔利班組織依然掌控西南部大片領土，無人敢涉足呢一區域亦無經濟活動。依家較高端商業投資僅限喺首都有軍力保護嘅幾個商業區，其他地區依然係小農經濟狀態，高度依賴外援。地理位置處於內陸、唔近海域，先天注定咗貿易不暢，亦係長年貧困嘅原因。

### 毒品

阿富汗係金新月地帶主要嘅鴉片生產地，喺1992年開始（除咗喺2001年塔利班對鴉片下禁令之外），超越咗拉丁美洲地區、金三角等成為世界鴉片生產第一大國。根據統計，2007年世界市場嘅92%非藥用鴉片嚟自阿富汗。阿富汗亦係世界上最大罌粟種植國之一，全國大部分省都有罌粟種植，佢面積好廣泛。喺塔利班對鴉片落咗禁令前嘅7年間（1994-2000），阿富汗大約200,000戶家庭依靠種植鴉片獲得收入。同時，阿富汗亦係世界第一大大麻生產國。

File:AFG2001EXP.PNG|阿富汗2001出口貿易比例
File:AFG2001INP.PNG|阿富汗2001進口貿易比例
File:Afghanistan opium poppy cultivation.png|阿富汗罌粟種植面積，1990–2013（公頃）


### 旅遊

飽受戰亂嘅阿富汗由於國內安全問題，每年去阿富汗嘅外國遊客數量極少。依家大部分遊客集中喺首都喀布爾同巴米揚地區，同埋阿富汗西部嘅赫拉特。物資極度匱乏亦造成咗旅遊設施落後，住宿費用亦變得好貴。

* 阿富汗國家博物館

## 參考

## 出面網頁

* 
* 
* 
* 
* 
* 
*
萬里長城

**萬里長城**（）喺現代意義上係指中國嘅**明長城**，由東面鴨綠江嘅虎山長城，到西面嘉峪關，全長21,196公里，總共有36,500華里，所以叫做**萬里長城**，亦有人叫佢做**中國長城**（）。長城平均高6-7米、闊4-5米，係起喺中國古代嘅浩大軍事防禦工程。亦係世界上僅有嘅幾個巨型結構。

中國嘅萬里長城係人類文明史上最偉大嘅建築工程，喺2000幾年前春秋戰國時期開始起，秦朝統一中國之後起好萬里長城。漢、明兩代又曾經大規模咁修築過。

由甘肅嘅嘉峪關伸展到遼寧丹東嘅虎山，全長21196公里。長城平均高7.8米，平均一個

底部闊6.5米，頂部闊5.8米。佢每隔100米就有一座長方形石台作瞭望之用。

萬里長城曾經俾人認為係太空人登陸月球嗰陣可以一眼望到嘅地球上建築物，但亦有人認為係冇可能。

## 材料同起法
春秋戰國時代到明末，長城起咗兩千幾年。由於各個時代嘅生產力、技術水準相同，亦由於各個政權所面臨嘅軍事形勢都相同，歷代修建嘅長城喺構造、建築方法同埋形制方面都有相同；而由於各地方嘅地理條件嘅差異，即使同一時代修築嘅長城面貌都有相同嘅地方。

就唔同歷史時期同築城技術嘅發展嚟講，北魏之前各朝修築嘅長城，主要係版築夯土，北魏時期出現咗磚石結構嘅長城，明代長城就廣泛運用石砌法、磚砌法同埋磚石混砌法。

就長城沿線各地嘅地理條件嘅唔同嚟講，建造長城所需嘅材料都按「因地制宜」嘅原則就地取材解決。喺山地，就開山取石壘牆；喺黃土地帶，就取土夯築；喺沙漠，就用蘆葦或者柳條，加以層層鋪沙修築。另外，砌牆所用嘅磚、瓦、石灰同埋木料等等，除咗就地設窯燒製或者砍伐之外，官府重設有專門部門供應。

長城體系主要由關隘、城牆同樓臺、烽火台三個部分組成，此外重包括其他附屬設施。城牆同樓臺又可以分為城門、城樓同城牆三個部分。

喺出入長城嘅咽喉要道上一般都設有關隘駐守住。關隘一般起喺狹窄嘅通道上面，好似兩座山之間最窄嘅地方，山水之間嘅狹長走廊，同埋溪流、河谷嘅相交處。由於關隘喺軍事上嘅重要意義，呢處嘅長城有更堅固、完善嘅防禦體系。關隘一般由關口嘅方形或多邊形城牆、城門、城門樓、瓮城組成。有啲重有羅城同埋護城河。

### 城門
城門係進出關口嘅通道。元朝以前多數用木過梁，後尾改用磚或者石塊砌成拱券形嘅門洞，叫做「券門」。門洞入便裝有巨大嘅包鐵木門，門外就用巨釘嵌鑲，門內側裝有門閂同埋鎖環，有啲重裝有機關。

### 城樓
城門上面起咗城樓，係重要嘅觀察所、指揮所同埋戰鬥據點。城樓係三層以下嘅木結構或者磚木結構建築。

### 烽火台
長城體系設有好多烽火台作為情報傳系統。根據歷史文獻、出土漢簡同埋實地考察可知，烽火台嘅數量有好多而且一直延伸到長城以外好遠嘅地方。按烽火台嘅位置同埋功能，可以分為四組：設喺大漠深處嘅烽火台係發出警訊嘅最前線，沿長城兩側設置嘅烽火台向沿線傳遞情報，由長城通往京師嘅系列烽火台同王朝中央聯繫，重有一組烽火台同長城所在地附近嘅地方政府同埋駐軍聯繫。按明朝嘅制度，舉一煙鳴一炮即係解來敵有100人左右；舉二煙鳴二炮係解來敵有500人左右；1000人以上就舉三煙鳴三炮。

### 其他附屬設施
長城體系除咗作為情報傳遞系統嘅烽燧以外，重建立咗以城障等設施構成嘅縱深防禦配置。秦漢時各種設施得到完善，而且喺長城內外設置咗屯戍城作為屯駐重兵之所，而且向縱深發展，形成網絡。喺城牆、城堡嘅外側，重有專登設置嘅障礙物，好似僵落、虎落等等。秦朝喺河套長城一帶，廣植榆樹去阻擋匈奴騎兵，人稱榆關。北齊嗰時喺長城入便側設戍，險要之處置州鎮，築扎軍隊，形成前沿嘅線狀佈防。

## 參考
香港獨立運動

**香港獨立運動**，簡稱**港獨**，係本土主義嘅一種表現，即係指國家獨立運動喺香港嘅發展過程。

港獨思想早喺二次大戰後，日不落帝國時代步入黃昏，全球殖民地獨立運動嘅潮流，港英政府同學者已有相關計劃，不過當時香港社會並無對「民主」同「獨立」有強烈欲望，甚至連1947年7月25號接任楊慕琦嘅葛量洪總督都斷言：香港人要求或需要嘅唔係民主同獨立，而只係「穩定環境」、「合宜稅率」同「公正司法」，因此取消楊慕琦計劃。

香港主權移交後，香港獨立運動嘅爆發，導火線一般會係中國政治，香港民生同香港人期望嘅落差。英國同中華人民共和國單方面簽嘅中英聯合聲明，至大陸六四事件時，香港都未出現過明顯要求獨立嘅行為，儘管曾出現對居英權嘅高需要，同九十年代移民潮。香港特別行政區政府成立後，部份香港人對特區政府嘅施政、政策、民生不滿，兼且認為中共干預香港嘅內部事務，損害一國兩制。日積月累直至2010年代，有組織推動香港獨立運動以求香港脫離中共政權，香港獨立成為中國嘅社運之一。

## 地區環境
香港地理位置優勢係天然而成，並受到重視。近代海事發展成熟，香港地理有北伐南下戰略價值。香港位處東亞南端，轄區面積雖小，但三面環海，有天然港口。維多利亞港合適停泊大型艦隊、船隻進行補給，有利通過短距離進入大陸境內，同接觸全球。1840年代英國就部署打通中國通商戰略目的而向清國要求香港島同港口主權；1942年日本帝國海軍都利用香港戰略地位，以「跳板」方式南下侵犯南亞、東南亞地區；香港港口亦為美國越南戰爭提供補給畀盟友。正因為噉，早期香港，實行自由轉口貿易，令香港經濟自中國領土時差天共地。

香港較中國大陸同東亞地區更早成為西化自由，奉行自由市場嘅資本主義經濟體系。二戰以後，亞洲多區都存在軍政府同未穩定因素（南韓第六共和國之前、中華民國、柬埔寨赤柬政權等），加上中國大陸畀蘇聯嘅思想影響，文化發展未及已結合中西文化嘅香港。嗰時，香港經濟同制度已經成型，倖存於戰爭以外，因而有發展機會，軟文化實力能獨當一面，並令到全球認識到粵語同香港文化。

後來香港天然資源缺乏，依賴進口，放棄發展自主技術。十九、二十世紀，香港有豐富工業資源：煤炭，石油，同花崗岩（睇埋香港地質）。自二戰後，香港人口加劇。香港經過大陸政變動盪而造成大量難民湧入，香港水塘供水同農產回應唔到市場需求，1950至60年代香港出現制水情況。最後，人口政策失敗導致香港能源、食水、肉類同青菜部分，必須購買自全球各地（美國，巴西凍肉）。而香港曾經使用自主能源供給能力，同海水化淡技術，但係隨政治環境（中共打算後來高價售出東江水）同以上問題加劇，成本可行問題，多數設施目前已棄用，而有關技術同建設計劃已停滯。例如：現已用東江水交易合約取代全面性海水淡化、外購食水等計劃；同大陸合作，建築同購買大亞灣核電以代替喺香港起更多發電廠；農地同綠化地就畀特區政府回收同考慮發展高樓大廈（如：新界東北橫洲就係鄉村農地），自英治政府時，香港人已自嘲居住「石屎森林」，香港好多地方已有人工而成嘅混凝土建築物（例如：維港景色）。

但係，今日香港嘅重要價值係，擁有獨立而健全嘅司法制度，亦係全球重要國際金融同航運中心，以政府廉潔、治安優良、經濟自由、稅制簡單同埋法律制度健全而聞名於世。

總結以上論點，港獨派或支持本土主義者認為，今後香港社會制度可以自行運作，同時民生可做到自給自足而無必要同大陸有往來嘅觀點。呢個亦係研究香港獨立可行性，獨立後，當被中共同國際強權孤立，經濟制裁時，香港能否真正可以制度自主，生產自給自足。

## 來歷
### 英國對香港嘅統治
香港全境喺由1842年開始，分二次割讓，同一次租畀大英帝國統治。

1842年8月，大清帝國喺鴉片戰爭中戰敗，簽第一條不平等條約──《南京條約》，香港島就咁割讓畀英國；1860年，九龍半島界限街以南因為《北京條約》，再割讓埋畀英國；1897年，深圳河以南嘅新界土地，根據《展拓香港界址專條》租咗畀英國99年，即由1898年7月1號到1997年6月30號。而家三條條約都喺國立故宮博物院度。

香港人口入面，包括一啲土生土長嘅華人同大量喺1930年代到1960年代期間，為咗逃避開第二次世界大戰、國共內戰同共產黨政權統治嘅華人。佢哋喺香港落地生根，都係華裔或華人，佢哋自認係唐人、中國人，所指嘅中國人係中華民族一份子或者唐人，而唔係指中華人民共和國國民，所以出現咗希望香港成為一個獨立國家嘅思想，唔想英國統治，亦唔想中華人民共和國統治，希望香港成為一個實體國家。

1946年12月16號，聯合國決議香港同埋星架坡等所有列強嘅殖民地屬於「非自治領土」（Non-Self-Governing Territories），可以脫離宗主國獨立。1960年12月14號，聯合國通過畀殖民地自決獨立嘅。

1972年3月8號，啱啱取代中華民國，中國喺聯合國席次嘅中華人民共和國提出香港唔屬於英國殖民地。同年11月2號嘅會議決議2908號案件時，斐濟、瑞典同委內瑞拉表示有保留，最終議案喺九十九票贊成，法國、葡萄牙、南非、英國同美國嘅五票反對，同廿三票棄權下通過，香港失去自決獨立權利。其後12月14號英國重寫信向聯合國秘書長抗議。

### 香港共和國
喺第二次世界大戰結束後，當時香港雖然並唔係獨立國家或由當地民選自治政府負責內務嘅自治領，但由於香港政府擁有越來越多嘅自主權，令香港喺實質上特別係財政同對外經貿關係上，越來越似一個獨立國家。另外，香港嘅官員或香港嘅外貿談判團，雖然都係由英國人領導，但佢哋都係以香港嘅利益優先。有時英國派往香港嘅官員，甚至會為咗香港利益，向英國本土嘅官員抗議或發生衝突，英國殖民地部一啲官員甚至揶揄香港做香港共和國。

### 楊慕琦計劃
另外，英國喺絕大部份嘅殖民地推行政治改革，逐步建立由當地公民普選產生嘅本土政府，於是乎香港總督楊慕琦奉英國政府之命，喺1946年推行香港政治制度改革，容許高度自治同自主權。不過接任楊慕琦嘅第22任香港總督葛量洪認為楊慕琦嘅改革並非必要，加上左派喺1967年發動六七暴動，令香港局勢極之唔穩定，楊慕琦計劃最終告吹。

### 中共威脅論
1968年，前香港總督戴麟趾途經吉隆坡時話香港經常受到中國共產黨勢力威脅，需要等候一段頗長時間，中英始能談到獨立問題。之前，香港正正就係發生過「六七暴動」。

不過歷史學家曾銳生指出，由1950，60年代已解密嘅英國檔案裡面，無提到「中華人民共和國領導人曾經警告香港政府唔好進行政治改革」，但英國官員經常以中國唔容忍任何民主改革為託詞，阻止香港推行民主，甚至係香港獨立。1962年一直居住香港嘅英國學者顧汝德（Leo F. Goodstadt）話：「由外籍人組成殖民地政府，同以華人為主商界精英串通一氣，致力保存遺留自上世紀殖民地政治體制，連最溫和嘅改革都要扼殺。」
### 2000年代
2008年拉脫維亞出品嘅紀錄片《蘇維埃嘅故事》（The Soviet Story）揭露咗蘇聯同共產主義不為人知嘅惡行，導致外界對俄羅斯同中國嘅好感降低。TVB曾經播放過本片。

## 睇埋
* 南越國
* 南漢
* 兩廣共和國
* 廣東獨立運動
* 中華共和國（福建獨立）
* 湖南獨立運動
* 雲南獨立運動
* 上海自治運動
* 中華聯邦主義
* 臺灣獨立運動
* 越南史
* 大瞿越
* 香港民族陣綫
* 英國阻礙香港民主自治制度謠言
## 參考資料
東亞

**東亞**






**東亞**（），亦叫****，係亞洲東部，呢笪地嘅範圍，眾說紛紜，地理同埋文化，都有唔同定義。地理上，東亞有一千二百萬平方公里大，約莫佔亞洲兩成八左右，大歐洲一成半。東亞住大概十五億人，佔亞洲四成，全世界四分之一，係歐洲人口嘅兩倍。東亞係全世界最熱鬧嘅地方，人口密度有每平方公里一百卅人，係全球平均嘅三倍。

以文化而言，東亞係指啲長期受中華文化影響嘅地方，呢類文化特徵出現嘅地方同以上所講嘅地理東亞差唔多：
* 受古漢語影響，包括漢字
* 儒家思想
* 大乘佛教
* 道教

東亞舊時叫遠東。遠東呢個名，係以歐洲為中心而改，無表達到東亞一帶喺亞洲嘅位置。而聯合國所用嘅「東亞」一詞通常係話緊東北亞。

## 東亞嘅國家同地區
包括東北亞、東南亞同埋西伯利亞東部嘅所有國家同地區。以下嘅政治體系通常都算係地理東亞嘅一部分：

* 中華人民共和國
* 中華民國
* 香港
* 澳門
* 日本
* 朝鮮
* 韓國
* 蒙古

下面嘅人同社會一般算入東亞文化：
 
* 華人社群，包括海外華人，例如新加坡華僑
* 日本人社群
* 韓國人社群
* 蒙古人社群
* 越南人社群

由於唔同人對於東亞呢個地方嘅定義唔同，有啲地方多數時候算係東亞嘅一部分，有啲地方就少啲。以下嘅地方，就係屬於呢一類，喺下面用算係東亞一部分嘅情況多至少嚟排列：
   
* 中國入面古時唔係漢人統治嘅地方，例如青海、西藏、新疆，當中西藏通常算係中亞或者南亞問題大致出於文化嘅分別，有時地理位置都關事。
* 蒙古由於文化同地理位置嘅關係，有時算係中亞嘅一部分
* 新加坡嘅地理位置通常算係東南亞。
* 越南嘅地埋位置通常都算係東南亞。
* 俄羅斯東部好多時叫做北亞或者甚至係歐洲，主要係因為政治嘅關係。

有啲時候，*東亞*會畀人專登用來代表埋東南亞，尤其係同西亞作比較嘅時候。西亞另一方面就通常包括中亞同西南亞。

## 註腳


## 出面網頁

*
可積表示

Kac-Moody代數嘅表示論入面，**可積表示**（，或者叫**可積模**，**integrable module**）係有種局部有限性嘅模，容許「積分」到Kac-Moody羣，其權空間嘅維度亦符合。

## 註

## 參攷
*V.G.Kac, "Infinite dimensional Lie algebras", third edition, Cambridge, ISBN 0-521-46693-8
顧綺慧

**顧綺慧**（，）係英國工黨政治人物，現任外交、國協及發展事務大臣。1997年至2010年做選區嘅下議院議員，2010年選區改組成，繼續做該區下議院議員至家下。2007年6月28號加入白高敦內閣。

佢老豆係前總秘書、會員同埋英國核工業論壇前主席。佢畀人任命做由保守黨 (英國)組成嘅政府能源諮詢小組，叫佢做「明確嘅，拗得掂人哋嘅同攞料好快嘅核能提倡者」 。

顧綺慧喺綜合學校，奧爾頓和奧爾頓學院返學，留學前喺學院讀書。佢喺牛津大學做咗哲學，政治學同經濟學文學士，1991年攞咗甘迺迪獎學金讀哈佛大學同埋喺倫敦經濟學院完成佢嘅學習同經濟學嘅理學碩士。

工黨2010年下野後，顧綺慧多次出任影子內政大臣，到施紀賢爵士勝選後，佢正式成為內政大臣。
## 出面網頁

* 
* 
* 
* 
* 

類:英國工黨
竹升

**竹升**（；或者**竹昇**，或者俗寫**竹星**）係廣州話俗語，原本即係「竹杠」咁解，因為「杠」讀音好似「降」一樣，唔好意頭所以要避忌。

竹升亦指喺西方國家出世嘅土生華人（男仔叫**竹升仔**；女仔叫**竹升妹**），但係有貶義，話佢哋好似竹竿咁，空心嘅，個心冇中華文化嘅思維，又或者話佢哋好似竹咁，中間有節，兩便唔通水，又唔完全係華人，又唔完全係當地人。（中國大陸叫佢哋做**[[香蕉]]人**，話佢哋「黃皮白心」，外面係黃種人，但入面就係西方文化。）

｢竹升｣ 特別係指持西方價值，唔識講中文嘅土生華人，又或者唔重視中華歷史文化或者自己族裔背景嘅土生華人。好多就算識講中文都唔係好叻，甚至同佢講中文其實佢會聽唔明。喺某啲社區，某程度上土生非華裔可能唔會當土生華人係自己友，但同喺大中華地區出世後先至移民當地嘅老一輩華人思維方式又唔同，一樣唔易同佢哋做朋友；不過呢種情況並唔係必然，亦有土生華人完全被當地人當係自己友。

## 睇埋
*竹昇麪

## 參考資料

## 書目

*
*
*
*
午餐肉

**午餐肉**係一種豬肉糜壓成嘅罐頭。係一種家喻戶曉嘅罐頭食品。外國嘅名叫 **Spam**。

## 簡史
1937年，美國人 Jay Hormel 發明咗叫 Spam 嘅罐頭食品，個名攞 Spices（香料）嘅 Sp 拼 Ham（火腿）嘅 am，即係有香料嘅火腿。嗰時多數只係中產同上層階級食午餐，一般嘅勞工階層冇食午餐嘅習慣，而政府官員同公司高層搞嘅午宴聚會（Luncheon）就流行食 Spam，令到 Luncheon Meat（喺午宴聚會食嘅肉）一詞出現。 Spam 傳入中國大陸之後，罐頭製造商將 Spam 依 Luncheon Meat 譯做午餐肉。

## 食法
*清蒸午餐肉
*乾煎午餐肉
*午餐肉切粒蒸蛋
*午餐肉三文治
*餐蛋麵
*餐蛋公仔麵
*餐蛋通粉
*餐蛋米粉
*餐蛋飯

## 睇埋
*新餐肉

## 參攷

*主題飲食：必食罐頭大全【永恆經典 - 午餐肉】
*罐裝午餐肉
鴨脷洲

**鴨脷洲**（英文：*Ap Lei Chau* 或者 *Aberdeen Island*）係香港嘅一個島，屬於南區，喺香港島嘅西南面，香港仔同埋香港仔海峽附近，有1.30 平方公里咁大。

## 歷史
明朝郭棐嗰本《粵大記》嘅地圖已經有畫鴨脷洲（地圖上面亦有香港村）。鴨脷洲畀船家一個好嘅避風港，喺鴉片戰爭之前有條漁村。1842年，呢個島跟南京條約割咗畀英國，之後就無乜人理。

1968年，香港政府喺鴨脷洲起咗座發電廠，供電畀香港島。1980年，鴨脷洲大橋落成，連埋鴨脷洲同香港島。鴨脷洲就開始高速發展。又起咗公共屋邨嚟安置啲因香港仔避風塘大火而無家可歸嘅漁民。

1989年，發電廠搬咗去南丫島，嗰笪地加埋附近嘅填地，就起咗海怡半島。

## [[地球史|地]]理、人口
鴨脷洲形似鴨脷。最高嘅山係玉桂山（Mount Johnston），山北人多過山南。有四座主要屋苑：利東邨、鴨脷洲大街、鴨脷洲邨同埋海怡半島，每一條邨都有高樓大廈。島南有條工業邨。

鴨脷洲住咗86,782人，人口密度係每平方公里 66,755 人，係全世界最密質質嘅島。「鴨脷洲」亦係香港一款岩層嘅名，呢款岩層佔咗香港島南部大部分地方。

## 註腳

## 出面網頁
*  在鴨脷洲長大的日子
攝氏

**攝氏**係一個表示溫度嘅系統，而**攝氏度**（符號 **°C**）就係用來表示攝氏比例裏面嘅其中一個距離，係一個度量衡。呢個度量衡可以用來表達一個確實嘅溫度，亦都可以表示兩個溫度之間嘅距離。攝氏呢個名係取自瑞典科學家安德斯攝爾修斯（Anders Celsius，1701年-1744年）嘅姓氏。攝爾修斯喺佢死之前兩年發明咗呢個度量衡。

1954年之前，攝氏零度同一百度分別定義咗做喺一個大氣壓力之下冰嘅熔點同埋水嘅沸點。呢個定義，而家嘅學校都重教緊。不過，1954年之後，國際協定將攝氏系統重新定義。絕對零度係 −273.15&nbsp;°C，水嘅三相點就係 0.01&nbsp;°C。呢度嘅水要指定係維也納標準海水（Vienna Standard Mean Ocean Water）。呢個定義將攝氏度同開爾文溫標呢個國際單位制基本單位直接連埋一齊，兩者嘅距離比例係一比一，每一點都相差273.15個單位。例如絕對零度，即係一個物質完全冇熱能嘅情況，係 −273.15&nbsp;°C 同埋 0&nbsp;K。

## 幾個攝氏制嘅重要溫度

## 註腳
Shit

**Shit**係一個英文粗口字，可以係名詞亦可以係動詞，但就肯定係壞話，電台都唔准講。字源原意係「屎」。

## 傳媒
### 電視
呢個字喺美國嘅有線電視網絡（Cable TV network）同衛星廣播（satellite radio），根據美國聯邦通訊委員會（Federal Communications Commission，簡稱FCC）規定係唔畀出現，有就要嘟，而喺其他英文國家，好似加拿大、英國、愛爾蘭、澳洲等，因為唔同原因，都有相應法例限制講呢個字，例如喺廣播電視台，可能只可以喺深宵節目先畀出現。

## 參考
維基百科掃描器

**維基百科掃描器**係Virgil Griffith整嘅架生，幫維基百科用者整一部搵得嘅匿名編輯資料庫；將百萬計嘅匿名編輯連去其（表面上嘅）來源組織；方法係將一次次編輯同其IP 地址block 嘅主人對照（*cross-referencing*）

## 連出去
* Virgil Griffith's homepage
* Virgil's WikiScanner, a tool to list anonymous Wikipedia edits from organizations.
* BBC news article from August 2007 describing Wikipedia Scanner results
高斯超幾何函數

高斯超幾何函數，好多時寫做2F1，係最簡單嘅超幾何函數，係種好常見嘅特殊函數，有簡單嘅級數定義，遵守一條有正則奇點嘅二次微分方程，又有積分嘅表示式來解析延拓。

高斯超幾何函數特殊化包括多種重要函數，例如指數同Γ-函數。（高斯）超幾何函數同埋渠嘅推廣（例如q-超幾何函數）響特殊函數有中心嘅位置。

## 參攷
* Erdelyi (ed.) et al, : "Higher Transcendental Functions (vol 1)", Bateman Manuscript Project, California Institute of Technology
火麒麟

《**火麒麟**》係四大元祖地道香港鹹書之一，其餘重有《龍虎豹》、《藏春閣》、《男子漢》，以十日刊嘅形式逢 6 號、16 號、26 號出版。

《火麒麟》初期同香港地道龍頭鹹書《龍虎豹》嘅內容相似，以香港地道女性嘅裸體照片為主要內容，書中附有讀者信箱，成人小說同專欄等，最高曾有22萬冊嘅銷量紀錄。

1992年，因一系列以日本鹹片女星做賣點嘅鹹書如《西急》（SCOOP中文版）、《Bejean》、《18伴》、《亞卡西》（AKASI中文版）等湧現，搶咗《火麒麟》等地道香港鹹書唔少市場，令《火麒麟》亦進行改革，並喺書中加入日本脫星唔着衫嘅相以作還擊。

到咗1996年香港鹹書市場又再異軍突起，一系列叫雞指南式嘅香港叫雞雜誌湧現，令《火麒麟》再度進行改革，並隨書附送鹹片光碟以搶救銷量。
Fuck

**Fuck you**係一個英文粗口字，相當於粵語嘅「屌」字咁解。對英文嚟講，係頭號禁字。

十六世紀，英國就有人用呢隻字，「插入」咁解。到咗十七世紀，都未當係粗口。之不過，亦有人話，十六世紀經已係粗口，有段時間內，出版嘅刊物用呢隻字，等同犯罪。不過無論幾時變粗口，呢個字都係好敏感嘅，用呢個字鬧人，實激到人臖過火屎，係好冇禮貌同好有攻擊、挑釁同侵犯性嘅字。

不過時移勢易，唔少人而家，都當係發洩字。喺唔少嘅戲度，間唔中可以聽倒。

## 字源
根據牛津英文字典寫住，「fuck」字點嚟無一個結論，不過喺古英文就已經有呢個字。

## 參考
楊振寧－米爾斯規範場論同質量間隙

《**楊振寧－米爾斯規範場論同質量間隙**》係理論物理中規範場論嘅一道基礎問題。

自從2000年，麻省波士頓嘅Clay 數學院為七道數學難題各擺咗一百萬蚊上檯；其中一道題為楊振寧－米爾斯規範場論同質量間隙－－要求大家響數學上嚴格證明楊振寧－米爾斯場論（*[[:en:Yang-Mills gauge theory]]*）存在（即係要符合構造性量子場論嘅標準），同埋證明渠有質量間隙。即係話，模型中最輕嘅單粒子態要有正質量。

## 背景
我哋所知多數非凡（*nontrivial*）－－即係有相互作用－－嘅四維量子場論都係有cutoff scale 嘅有效場論。因多數模型嘅beta-函數都係正嘅，似乎大多數呢類模型都有支Landau pole，因我哋完全唔清楚渠地有無非凡紫外定點。故此，若每一scale上都定義有咁樣嘅量子場論，渠只可能係單純嘅自由場論。

然而，有唔交換嘅結構羣嘅 量子楊振寧－米爾斯理論（無夸克）就例外。渠有種性質叫漸近自由，指渠有一單純嘅紫外定點。因此，我哋可以寄望渠成為非凡嘅構造性（*constructive*）四維量子場模型。

唔交換羣Yang-Mills 理論嘅色禁閉性（*[[:en:colour confinement]]*）已經有符合理論物理嚴謹性嘅證明，但未有符合數理物理嚴謹性嘅證明。基本上，咁即係話，過咗QCD 尺度，（或者呢度應該叫禁閉尺度，因為無夸克），啲色賀粒子被色動力學嘅「流管」連埋，所以粒子間有線性勢（「弦」張力 x 長度）。所以膠子之類自由賀粒子就無可能存在。若無咗呢種禁閉效應，我哋應見到零質量嘅膠子；但因渠地被禁閉，我哋只見到唔帶色賀嘅膠子束綁態－－ 膠波。全部膠波都有質量，此所以質量間隙。

格仔規範場論嘅結果令好多工作者相信，呢個模型真係有禁閉現象（由Wilson 圈嘅真空期望值嘅下降嘅「面積規律」(*area law*) 睇出），但呢項結果重未符合數學嘅嚴慬性。

## 註


## 連出去
* The Millennium Prize Problems: Yang–Mills and Mass Gap
* Quantum Yang-Mills theory - description of the question
香港仔

**香港仔**（，《香港雜記》繙**鴨巴顛**），係香港一笪地方，喺香港島南岸，係香港個名嘅發源地，以漁港聞名於世，係遊客熱門地點。

香港仔對出，同鴨脷洲之間嘅香港仔個港（香港仔灣，石排灣，Aberdeen Bay），就劃咗做香港仔避風塘。而港東南出海口，叫香港仔海峽（Aberdeen Channel）。

香港仔以住宅區為主，中間夾住工廠大廈。而香港仔海面有好多漁船，海鮮聞名中外。

家下香港仔中心地帶係田灣以東、石排灣邨以南、黃竹坑以西嘅地方，有時又會叫做**香港仔市中心**。

行政上，香港仔歸南區管。

## 名
香港仔嘅範圍，唔同時代有所差別。但都離唔開鴨脷洲北水道一帶，到壽臣山嘅範圍。而名嘅起源眾說紛紜。

香港仔原本叫香港，大明時《粵大記》就有香港呢個名，不過就喺香港島南面，鐵坑對出，一個島仔上面。即係當時香港指今日鴨脷洲北面。所以就有一說，香港係鴨脷洲北岸，對面岸細啲係香港仔。而石排灣只指船塢嘅位置。

大明時香港屬東莞縣。羅香林考證，香係指香木，又叫莞香，學名*Aquilaria sinensis*。以前香港全境，唔少地方都有種香，而香係經當時"香港"運出其他埠，所以先叫呢處做香港。大清遷海令後，香業先至歿落。

1845年哥連臣同香港測量地圖，香港個英文名Hong Kong，出現喺黃竹坑谷，今日壽臣山。香港當時係一條村，村民姓周。村民同去省城（今日廣州）做生意嘅英國人，做補給生意。香港名人周壽臣嘅阿爺就其中之一。今日香港個名就係出自呢條村。英國人亦後尾叫條村做**Little Hong Kong**，即香港仔之意。

而香港仔市區對出，原稱石排灣（而家多數都係指香港仔半山嘅石排灣邨）。後來英國人同呢度改咗個英文名**鴨巴甸**（，香港仔嘅英文名），以紀念當時英國外交大臣鴨巴甸勳爵。而喺香港日治時期，香港仔曾經俾人改名做**元香港**，代表「香港嘅起源」。

## 史
1816年7月10號到7月13號，譚夏士（William Pitt Amherst）代表英國去北京，途中經香港島一帶。佢哋喺香港（今日香港仔）一帶停船補給。第三欽差大臣士丹頓（George Thomas Staunton），兼中國通，就喺處上岸兼散步。佢沿住黃竹坑行上香港村（又名香港圍，今日黃竹坑谷盡處，壽臣山北）。之後英人叫黃竹坑條涌做Staunton Creek，而上游黃竹坑谷，香港村嘅田獵地，做Staunton Valley。

香港開埠之前，水上有漁民住。陸上有村民住。1841年人口統計，有村民二百。開埠後香港都重係海盜橫行，1846年3月，香港仔石排灣有八十幾個賊，明火（鎗炮）打家劫舍。督憲驚賊橫行，畀村民帶軍火自衞，不過冇事唔可以帶出村外。

1856年人口有二百五十九。開埠之後，除咗漁農業，香港仔一帶亦開始發展工業。1857年建成嘅夏圃船塢，係香港首個大船塢，後來喺1860年代，俾黃埔船塢收購發展成為香港仔旱塢，其後又成為香港四大船塢之一。20世紀初，香港仔東部設立咗大成紙廠，但到咗1920年代因香港仔水塘擴建，導致唔能夠再用嗰個水源，業務需要結束，原址後來發展成為香港仔兒童工藝院（而家嘅香港仔工業學校）。

隨住時代嘅發展，香港仔好多漁民自1960年代起已經搬咗上岸住。而香港仔旱廠原址已經喺1970年代填海，成為今日南區嘅一個大型私人屋苑香港仔中心。

## 旅遊
*香港仔避風塘 
*珍寶海鮮舫 
*香港仔郊野公園
*香港仔海濱公園
*起草緊嘅香港仔漁人碼頭（但係有可能搬去香港海洋公園旁邊嘅大樹灣）

## 公共交通
香港仔有巴士去香港島各地，亦有車過海去九龍旺角以至蘇屋同九龍灣，遠嘅亦有機場同沙田。另外，亦有渡輪去南丫島等離島。香港政府計劃起港鐵經香港仔到香港鬧市。

*港鐵
**南港島綫西段：香港仔站（計劃緊）
*巴士
**城巴：4、7、37A、37B、38、40P、41A、42、48、70、70P、71、71P、72、73、76、77、78、90B、91、91A、93、93A、93C、94A、95C、98、595、N72
**過海隧道巴士：107、170、970X、971、973、N170
**機場豪華巴士：A10
*小巴
**綠色專線小巴（AMS進智公交）：
***4A灣仔、4B灣仔、4C銅鑼灣、4M黃竹坑站、4S石排灣、5跑馬地·銅鑼灣、35M灣仔、39C利東、51、51A、51S、52赤柱、58西環、59、59A深灣、59S、63瑪麗醫院、63A華富、69、69A、69X
**紅色公共小巴
***香港仔往來石排灣、華富、田灣、中環、西環、旺角、觀塘 
:以上只係包括全日服務嘅巴士同埋小巴路線。
*渡輪
*全記渡 香港仔魚市場——北角村——索罟灣/模達島/蒲台誕嗰時去蒲台島
**香港仔小輪 香港仔海濱公園近漁市場/香港仔海濱公園近行人隧道←→鴨脷洲大街，服務時間由06:00a.m.至到00:00a.m.。
**翠華船務 香港仔海濱公園←→北角村←→榕樹灣
**街渡
**翠華船務 香港仔海濱公園←→赤柱←→蒲台島—禮拜二、四、六、日
**翠盈船務 香港仔海濱公園←→長洲

## 睇埋
*石排灣
*田灣
*香港仔艇家

## 註
天問

《**天問**》係屈原寫嘅一首歌，問咗好多天、地、人、史嘅難題。

《**天問**》又係達明一派喺1990年嘅一首歌，劉以達作曲，周耀輝填詞，都問咗好多問題，有指同「六四事件」有關。
旺角站

**旺角站**（；）係港鐵其中一個主要嘅跨月台轉車站，響香港九龍嘅旺角。個站響1979年12月31號啟用，有四個月台，以島式月台排列，所有月台都有月台幕門。

旺角站同東鐵綫旺角東站唔係正式嘅轉車站，乘客如果喺在兩站間轉車，無論用八達通定係單程車票，都當兩段車程處理，要畀再入閘收費。

此外，太子站距離**旺角站**只有約400米，係香港相隔距離最短嘅兩個港鐵市區綫車站，冇1分鐘車程。

乘客可以喺旺角站進行同嘅同向跨月台轉乘。

## 車站結構
### 車站樓層

### 車站大堂
;車站商店及自助服務
旺角站內提供唔同類型商店畀乘客購物或者進食，例如有7-Eleven便利店、餅店及恒生銀行等服務。由於港鐵收費區嚴禁進食，因此大部份食肆都唔喺收費區內。

此外，旺角站有唔不少自助服務設施，包括恒生銀行及中銀香港自動櫃員機、自動售賣機、自動照相機等。車站內更設有香港郵政郵箱及「iCentre」免費上網服務設施，方便乘客喺車站內寄信及上網。車站更設有「數碼服務站」，畀乘客登記做港鐵友禮會會員及換領獎賞。

### 車站月台
旺角站係往返嘅跨月台轉車站之一，乘客可以行去對面月台直接轉另一列列車前往目的地。車站共有4個月台，以2個島式月台方式排列，所有月台都有月台幕門。

另外，本站南面設有**旺角渡綫**，畀列車調度又或者畀列車來回觀塘綫和荃灣綫之間，當有車務調動時，列車可以喺本站進行同方向調度。由本站荃灣綫1號月台駛入渡綫，調度至觀塘綫，往調景嶺沿途各站。或由本站觀塘綫4號月台駛入渡綫，調度至荃灣綫，往中環沿途各站及港島綫。因此，本站渡綫係唔少港鐵列車使用嘅熱門地方。由於係同方向調度，當此情況發生時，觀塘綫3號月台或荃灣綫2號月台嘅列車則須要延誤最少5分鐘先至可以開出。於荃灣線未啟用時，修正早期系統亦係用嗰條渡線來往中環同觀塘。

### 出入口

旺角站有14個出口。此外，旺角站離旺角東站約500米路程，自2002年旺角道有蓋行人天橋系統啟用以後，乘客唔使日灑雨淋就可以由B3出口直接經行人天橋前往旺角東站，需時約15分鐘。

*A - 快富街
**A1 - 弼街、快富街、香港總商會簽證部、工聯會工人醫療所、旺角道、彌敦道
***設有升降機及失明人士引導徑往返地面
**A2 - 快富街、砵蘭街、上海街、新填地街、旺角道遊樂場、旺角道壹號商業中心、塘尾道、富薈旺角酒店、綠在大角咀、世界宣明會、林百欣中心
*B - T.O.P This is Our Place
**B1 - 快富街、彌敦道
**B2 - 快富街、花園街、花園街市政大廈、西洋菜南街、洗衣街
**B3 - 新世紀廣場、旺角政府合署、港鐵旺角東站、帝京酒店
***設有失明人士引導徑往返地面
**B4 - 彌敦道700號、T.O.P. This is our Place
*C - 朗豪坊
**C1 - 恒生旺角大廈、彌敦道
**C2 - 亞皆老街、618上海街、金山商業大廈、海島中心、砵蘭街、上海街、新填地街
**C3 - 朗豪坊、香港康得思酒店
***設有失明人士引導徑往返出口
**C4 - 亞皆老街、旺角滙豐大廈、啟如商業大廈、砵蘭街、上海街、嘉禮大廈
*D - 亞皆老街
**D1 - 亞皆老街、華僑商業中心、警察儲蓄互助社、彌敦道、上海商業銀行大廈
**D2 - 旺角中心、亞皆老街、旺角新之城、皆旺商業大廈、皆旺商場、先達廣場、洗衣街
**D3 - 亞皆老街、香港中華廠商聯合會、工業總會簽證處、花園街、香港專業進修學校、太平道、西洋菜南街、洗衣街、通菜街（女人街）、勝利道、惠豐中心、染布房街、九龍維景酒店
*E - 招商永隆銀行中心
**E1 - 創興廣場、朗豪坊、香港康得思酒店、奶路臣街、雅蘭中心、砵蘭街、上海街、山東街、ONE SOHO、香港旺角希爾頓花園酒店、香港旺角智選假日酒店
***設有失明人士引導徑往返地面
**E2 - 招商永隆銀行中心、中大專業進修學院、荷李活商業中心、瓊華中心、旺角電腦中心、奶路臣街、紅十字會捐血站、山東街、仕德褔酒店、通菜街（女人街）、AEON STYLE 旺角、兆萬中心、SKYPARK、壹零捌館
***設有失明人士引導徑往返地面

### 鄰接車站

## 接駁交通
*港鐵：
**旺角東站
*九巴：
**1、1A、2、2A、2X、3C、3X、6、6C、6F、6X、9、10、13D、13P、16、16X、18、24、27、30X、33A、35A、35X、36B、36X、37、41、41A、42A、43C、44、45、46、58X、59X、60X、63X、66X、67X、68X、69X、72X、81、87D、93K、95、98C、98S、203E、203X、213D、234P、234X、238P、238X、242X、252B、259B、259C、260B、261B、265B、268X、270P、272X、281A、281E、287D、287P、287X、296C、296P、X6C、270E、270S、271S、293S、N41X、N213、N216、N271、N281、N283、N287、N293
*城巴：
**20A、50、79X、701、701A、701S、793、795X、A20、A21、E21、E21A、E21B、E21C、E21D、E21X、H2、N20、N21、N21A、N23、N796、NA20、NA21
*過海隧道巴士：
**102、102P、102R、104、112、117、118、118P、171、171A、171P、904、905、970、970X、971、N118、N122、N171
*嶼巴：
**1R
*九龍專線小巴：
**5M - 窩打老道山 ↺ 旺角站
**27M - 旺角站 ↔ 樂民新村 / 何文田南邨
**28M - 旺角站 ↔ 土瓜灣（偉恆昌新村）
**30A - 旺角站 ↔ 澤安邨
**其他路線：3、12A、12B、46、79K

## 利用狀況

旺角站位於香港九龍油尖旺區人流最大嘅旺角市中心，係九龍油尖旺區其中一個大型及重要購物區，四周設有購物商場及潮流商店。加上本站係港鐵荃灣綫及觀塘綫嘅重要轉車站，因此每日繁忙時間都有好多乘客用本站轉車，往返港島、九龍油尖旺區、九龍東及新界東。而且，喺返放工繁忙時間，唔少乘客都會使用本站進出。此外，唔少乘客都會利用本站前往鄰近的購物商場及潮流商店買嘢。因此，本站每日都相當繁忙。車站大堂及月台由早到晚都十分擠逼，係成個前地鐵系統第四繁忙嘅車站。

當本站有列車故障或有列車臨時要以本站做為總站時，本站將會十分擠塞。另外，每日都有列車用位於本站嘅旺角渡綫進行同方向嘅車務調動。

## 車站歷史
### 修正早期系統
1979年至1982年，地鐵荃灣綫未通車時，修正早期系統列車曾經用過旺角渡綫前往油麻地至中環各站。

### 車站命名
旺角站開幕初期嘅英文名叫**Argyle**，即本站所在嘅亞皆老街英文名，1985年5月31號改為旺角嘅英文拼音**Mong Kok**。另外，九廣東鐵於1969年起設有一個同樣叫旺角站嘅車站，兩鐵合併之後，為咗作出區別，嗰個車站改名做旺角東站。

## 上一站‧下一站

### 列車班次

## 註

## 出面網頁
* 港鐵公司－旺角站街道圖
* 港鐵公司－旺角站位置圖
* 港鐵公司－旺角站列車服務時間
九龍塘站 (搞清楚)

**九龍塘站**泛指喺九龍塘區內任何鐵路站、火車站、巴士站、巴士總站、穿梭巴士站、小巴站、的士站等等。

## [[遵義]]
* ，遵義鐵路站

## 香港
;兩鐵合併後
*港鐵嘅九龍塘站
;兩鐵合併前
*地鐵嘅九龍塘站
*九廣東鐵嘅九龍塘車站

*九龍塘鐵路站，九龍塘一巴士總站同小巴總站
美孚站

**美孚站**（；）係香港一個鐵路車站，港鐵、都經過本站。荃灣綫大堂同月台，喺荔枝角美孚新邨萬事達廣場地底，而西鐵綫嘅大堂同月台，就響荔枝角公園入面，兩邊大堂有條喺閘內嘅路連埋，方便人轉車。

## 車站結構

成個美孚站可分做同埋兩個部分，其中荃灣綫嘅大堂同埋月台分別喺L2同埋L3層，L1層係通往屯馬綫大堂嘅通道。條通道伸延去到喺荔枝角公園嘅地面出口，同埋屯馬綫大堂位處嘅C層，屯馬綫嘅月台喺地面（P層）。兩個大堂都設有票務設施同埋車站商店。美孚站嘅車站出口主要喺地面，同埋荔枝角公園嘅平台上。

美孚站採用藍色為主題，因為有別附近用紅色主題嘅荔景站同荔枝角站，喺基於同一路線相連車站唔會使用同一基本顏色概念，以免乘客混淆，同時可以產生強烈對比。

### 樓層

### 大堂

美孚站有同埋大堂兩部份，並設有行人隧道連接兩個車站大堂。後嚟因兩鐵合併，部份行人隧道改做收費區通道，以方便轉乘兩條路線嘅乘客。喺荃灣綫大堂同埋轉乘通道（近屯馬綫大堂）都設有車站商店，而屯馬綫大堂更加設有郵箱。
#### 商店及自助服務

### 月台

本站設有四個月台，各月台都設有月台幕門。1號（往荃灣）同埋2號月台（往中環）共用一個島式月台，位於美孚新邨地底，介乎荔灣道至到美孚巴士總站之間。1號（往屯門）同埋2號月台（往烏溪沙）係兩個側式月台，喺荔枝角公園貼近呈祥道嘅地面，側式月台佈置同上環及坑口站一樣。1號月台西面設有預留管道畀未來港口鐵路線嘅貨運列車用。

### 出口

本站嘅出入口主要位於美孚新邨同埋荔枝角公園入面，方便居民搭港鐵。部份出口鄰近巴士總站同埋來往新界西部巴士之分站，轉其他交通工具同樣方便。

#### 荃灣綫大堂
*A - 百老匯街
**百老匯街、巴士總站、影都戲院、吉利徑、嶺南之風、美孚廣場、美孚新邨第二至四期、美孚新邨第八期、寶輪街、香港小童群益會、月輪街、曼克頓山
***設失明人士引導徑往返地面
*B - 萬事達廣場
**美孚新邨第六期、美荔道、萬事達廣場、蘭秀道、保良局唐乃勤中學、香港大學專業進修學院、荔枝角醫院
*C - 荔灣道
**C1 - 中華基督教會基真小學、清麗苑、荔枝角政府合署、荔枝角公園、荔枝角公園體育館、荔枝角游泳池、荔灣道、荔欣苑、盈暉臺、公共圖書館、華荔邨
**C2 - 恆柏街、美孚新邨第一期、美孚新邨第五期、美孚新邨第七期、蘭秀道
***設有輪椅升降台往返地面
*E - 荔灣道
**荔灣道
***設有升降機及失明人士引導徑往返地面
#### 轉乘通道
*D - 荔枝角公園（荔灣道）
**荔枝角公園（荔灣道）、郵政局
***設有升降機及失明人士引導徑往返地面
#### 屯馬綫大堂
*F - 荔枝角公園
**荔枝角公園、中華基督教會基真小學、清麗苑、荔灣花園、荔枝角政府合署、荔枝角公園體育館、荔枝角公園游泳池、荔欣苑、盈暉臺、瑪嘉烈醫院、華荔邨
***設有升降機及失明人士引導徑往返平台
*G - 荔景山路
**荔景山路、清麗苑、葵涌醫院、荔灣花園、荔欣苑、瑪嘉烈醫院、華豐園

### 鄰接車站

## 車站周邊
### 主要大廈及購物中心
*美孚廣場
*萬事達廣場
*盈暉臺
*美孚新邨
*清麗苑
*荔欣苑
*荔灣花園
*華荔邨

### 公共服務及設施
*嶺南之風
*荔枝角公園
*荔枝角公園體育館
*荔枝角公共圖書館
*荔枝角游泳池
*荔枝角政府合署
*九龍巴士公司總部

### 交通
*美孚公共運輸交匯處
*荔灣道
*荔枝角大橋
*葵涌道
*呈祥道
*荔景山路
*蘭秀道
*美荔道
*百老匯街

## 接駁交通
由於大部分前往荃灣、葵涌、屯門同埋元朗區嘅巴士路線都經美孚去市區，因此美孚係一個集前往新界西各區嘅交通樞紐。本站同時提供接駁西九龍發展區同埋荔景山路一帶嘅交通服務。

* 巴士
** 九巴：
*** 2A、6、6C、6D、6X、30、30X、32H、33A、36A、37、38A、40、40A、42、42A、43C、44、45、46、46X、52X、58X、59X、60X、63X、66X、67X、68X、69X、86、98C、98S、234P、234X、238P、238X、240X、242X、259C、265B、270B、272P、286C、286X、X6C、N237、N241、N252、N260、N269、N368
** 城巴：
*** 50、586、795X、A20、A23、E21、E21A、E21B、E21C、E21D、N21、N21A、NA20
** 過海隧道巴士
*** 102、102P、171、171A、171P、904、905、905A、905P、N122、N171
* 小巴
** 新界專線小巴：
*** 81K - 美孚站 ↔ 海麗邨（西鐵綫八達通、西鐵綫全月通轉乘優惠）
*** 90A - 美孚站 ↔ 葵涌醫院
*** 90M - 美孚站 ↔ 荔景（浩景臺）
*** 90P - 美孚站 ↔ 瑪嘉烈醫院
*** 92M - 美孚站 ↔ 荔景（華員邨）

## 利用狀況
本站座落喺大型私人屋苑美孚新邨，而且本站係新界西部地區通去市區嘅重要樞紐，因此一直有又穩定又高嘅人流搭荃灣綫。

由於西鐵綫車站位置偏遠，並需要通過轉乘通道到達荃灣綫月台，加上車費高，故此九廣西鐵（而家嘅）通車初期使用量偏低。及後當時嘅九廣鐵路公司推出月票及日票計劃，以低過巴士嘅車費吸引乘客搭西鐵，令更多乘客改用西鐵進出市區，以及因為屯元天居民越嚟越多，本站人流不斷增長。

其後專線小巴路線81K同西鐵綫提供免費轉乘優惠，由於專線小巴81K直達荔枝角道、部份長沙灣工廠區同埋西九龍新填海區，吸引乘客喺本站轉嗰條線。因此每逢返工放工時間同埋例假日都有相當多乘客經本站轉荃灣綫或其他公共運輸工具往返港九市區。

## 車站歷史

### 荃灣綫啟用同埋車站命名

美孚站最初叫做「**茘灣站**（**Lai Wan Station**）」，係地鐵嘅一個中途站，隨住荃灣綫喺1982年5月17號通車而啟用。1985年5月31號，茘灣站改名做「**美孚站**（**Mei Foo Station**）」，係兩個喺投入營運後改中文名嘅港鐵車站之中嘅其中一個（另一個係東鐵綫嘅大學站）。

### 西鐵綫通車

隨住九廣西鐵（而家嘅）喺2003年12月20號正式通車，西鐵美孚站啟用，當時嘅地鐵美孚站連接西鐵（綫）嘅轉乘通道及D出口亦同時啟用。喺兩鐵合併前，當時美孚站嘅地鐵同埋九鐵部分分別由兩間鐵路公司管理，並唔係以類似南昌站嘅形式視作同一車站管理，兩站嘅分界位於轉乘通道近D出入口嘅位置。

### 兩鐵合併

兩鐵合併喺2007年12月2號實施，港鐵公司將原有嘅地鐵同埋九鐵嘅美孚站合併為同一車站管理，並將九廣西鐵改叫。由於舊有車站出口代碼出現重疊情況，故此港鐵公司喺合併後重新編配出口字母，西鐵綫大堂嘅A至C出口改為F至G出口，以免乘客混淆。此外，有關指示牌同埋通告亦作出相應更改。

### 車站改善工程
兩鐵合併後，美孚站合併為同一車站管理，港鐵公司之前喺美孚站搞咗一系列車站改善工程，包括拆除轉乘閘機，喺轉乘通道劃分為收費區、起多兩部升降機同埋客務中心等，工程已經喺2008年11月24號完成。而家、嘅乘客可以喺閘區入面轉車，唔使中途出入閘。

### 沙田至中環綫
2021年6月27號，全綫通車，併入，美孚站成為同嘅轉車站。

## 上一站‧下一站

### 列車班次
（由2009年8月16號開始）

## 參考同埋註




## 出面網頁
* 港鐵公司－美孚站街道圖
* 港鐵公司－美孚站位置圖
* 港鐵公司－美孚站列車服務時間
盜版黨

**盜版黨**（）係瑞典一個政黨，專針對知識產權嘅各種問題，包括版權、專利，所有涉及保護知識產權嘅嘢都係佢哋關心嘅議題，佢哋認為而家嘅版權制度已經過時，唔應該無止境咁限制知識發放。除咗咁，佢哋另一樣關心嘅係加強私隱保護，包括私人財產同個人資料在內，呢兩樣議題都係互聯網上普遍發生嘅嘢。由於佢哋關心嘅議題都只係得呢兩樣，所以佢哋唔會以左翼或右翼做定位。

## 簡史
喺瑞典有幾個鍾意喺網上下載嘅人，覺得好多企業成日拎版權法出嚟做金牌，阻礙知識流通，尤其係網上下載文件，受到好多限制。於是喺2003年，呢班人就自己組咗個團體，支持互聯網上檔案互相分享合法性。

呢個組織本來唔係一個正式組織，不過喺2006年瑞典，佢哋就變咗做瑞典無議會席位嘅政黨之中最大嘅黨，而且佢哋嘅觀點亦有好多人支持，好似喺美國、法國、意大利、德國、比利時呢啲國家都有人有樣學樣搞盜版黨。

## 理念
盜版黨認為，而家嘅版權制度已經過時，好多企業利用版權限制知識發放，局限咗好多創造性工作。所以喺網上分享電影、音樂等等呢啲嘢唔應該犯法。

瑞典盜版黨主席  話：「盜版黨最終目的係發起全球知識產權革命，已經有好多國家成立咗盜版黨，如果再拎到國會議席，我哋一定會令全世界刮目相看。」

佢哋覺得美國電影協會（Motion Picture Association of America, MPAA）同埋美國唱片工業協會（Recording Industry Association of America）郁啲就告人，又唔畀人用 P2P，重成日要人捐錢贊助反盜版行為，為咗自己利益而不擇手段，直情係科技進步同個人自由最大阻礙。

## 爭議
對於盜版黨出現，美國就曾經以官方形式向瑞典政府施壓，要佢哋一定要搞掂呢班友，如果唔係就將瑞典列入世界貿易組織黑名單。結果喺2006年5月瑞典警方突襲盜版港（Pirate Bay）網站總部，拉咗兩個高層。但係個網站停咗幾日之後又開返，不過改咗去荷蘭做總部。

## 參考

類:瑞典政治

類:知識產權
色層

**色層**，或者**色球層**（**Chromosphere**）係太陽大氣層嘅中間部份，平均厚 10,000 公里，喺光層上面，比光層稀。色球層溫度有幾千至幾萬度攝氏，平時睇唔到色層，只有喺日全食嗰陣，喺日輪嘅邊睇到暗紅嘅光，持續幾秒。
計算尺

**計算尺**係一把刻滿數字同符號嘅尺，一把尺分幾行，可以拉出拉入，對準個位就可以計數，原理係對數。
聖戰

**聖戰**（；，Jihād），係個伊斯蘭教術語，字面意思係「奮鬥」、「儘力」，引伸成為「為主道而奮鬥」。《可蘭經》關於為主道而戰嘅訓令主要集中喺講麥地那時期嗰陣嘅經文，規定咗呢樣嘢係每個穆斯林都要盡嘅義務。之後呢個概念又喺阿拉伯對外征戰時，以伊斯蘭教旗號而打嘅仗。不過喺好多阿拉伯對外征戰勝利之後，「聖戰」呢樣嘢已經無人再講，得返哈瓦利吉派仍然奉為基本教義。而喺聖戰入面殉教嘅人，就會叫做舍希德（Shahīd）。

## 簡史
喺中世紀嘅伊斯蘭教法入面，聖戰係好受重視嘅伊斯蘭教法，甚至係五功之一，最初聖戰嘅意思，係指為咗捍衛伊斯蘭教信仰，而同啲異教徒或者「不信道者」死過。到封建時期，聖戰就係啲君主用嚟以宗教名義而發動擴張侵略嘅手段。

不過，除咗中世紀封建時期為咗擴張侵略而發動嘅聖戰之外，近代聖戰多數都解做以自衛做目的，一定要因為受侵犯時先可以話聖戰打返人，而呢種侵犯多數係講國家領土，唔再係指個人喺宗教上嘅意義。例如19世紀末奧斯曼帝國以聖戰嚟號召對抗歐洲侵略。二戰之後阿拉伯亦以聖戰嚟號召對付猶太復國主義者。

## 原教旨主義
雖然現代社會，聖戰呢個觀念對於伊斯蘭教嚟講已經過時，不過仍然有好多主張原教旨主義嘅極端派話之你。例如埃及穆斯林兄弟會出版嘅一本小冊子《路標》就極力鼓吹聖戰觀念，不過佢哋講嗰種聖戰又另一樣嘢，《路標》作者宣稱「伊斯蘭本身就係聖戰，直到而家都仍然成立」。不過因為《路標》呢本嘢喺60到70年代喺埃及同好多阿拉伯國家都係禁書，所以呢種聖戰觀念當時唔多人知。不過喺埃及就有人受《路標》影響秘密搞咗個「伊斯蘭聖戰者」嘅組織，佢哋秘密發佈咗一本叫《聖戰：被遺忘的義務》小冊子，裏面聲稱聖戰係每一個穆斯林都要盡嘅義務，佢哋話反伊斯蘭教嘅都係敵人，鼓吹對所有反伊斯蘭教嘅敵人展開聖戰。伊斯蘭聖戰者就喺呢個理念之下，發動咗好多暴力恐怖活動，例如埃及民選總統沙特就因為唔肯全面恢復傳統伊斯蘭教法而俾佢哋當眾殺死。

而呢種聖戰觀念，喺原教旨主義同極端派入面係咁俾人利用嚟發動各種暴力恐怖襲擊，佢哋認為，為咗聖戰，可以話之你死，不擇手段，唔理後果。

## 攷
黎曼猜想

**黎曼猜想**係數學分析之中一道猜想，話：ζ-函數嘅非凡根（或者叫零點）都應該喺關鍵線(*critical line*) Re(z) = 1/2上。

黎曼猜想響質數分布上有深刻涵義，響解析數論中佔中心地位。無論證實定反證，都有深遠影響。

## 註


## 睇埋
* 黎曼zeta函數
* 調和級數

## 參考
* G.B.H Riemann: "*Ueber die Anzahl der Primzahlen unter einer gegebenen Grösse*", Deutsch, English, Deutsch
* H. M. Edwards, "*Riemann's Zeta Function*", Academic Press (1974) / Dover Publications (2001, reprint) ISBN 0-486-41740-9
Virasoro 代數

**Virasoro 代數**係單位圓上微分算子所組成嘅李代數嘅中心拓展(:en:central extension)，係複數域上嘅無限維李代數。渠同仿射 Kac-Moody 代數關係密切（睇下Sugawara 構造）。Virasoro 代數嘅幺正表示描繪兩維共形場論嘅對稱性。

## 定義
**Virasoro 代數**係一李代數，生成元係
*{L_n : n\in\mathbb{Z}}, 
*c ，
*符合：[L_m,L_n] = (m-n) L_{m+n} + \delta_{m+n} \frac{(m^3-m)}{12} c 。

## 註


## 參攷
*V.G. Kac: "*Infinite dimensional Lie algebras*", Cambridge University Press
*V.G. Kac / A.K. Raina : "*Bombay Lectures on highest weight representations*" , World Scientific, Singapore
*Di Francesco / Mathieu / Senechal : "Conformal field theory", Springer Verlag
*Wakimoto: "*Infinite-dimensional Lie algebras*" （ 日文書《無限次元環》嘅譯本）, American Mathematical Society
Citizendium

**Citizendium**（有人譯做**市民百科**）係由維基百科其中一位搞手Larry Sanger開嘅用Wiki技術做基礎的嘅網上百科全書。雖然同維基百科一樣都係用Mediawiki，但佢要寫嘅人交帶低自己個真名同身份，寫嘅嘢都要畀專家睇過先。

響維基媒體計劃入面，Citizendium嘅interwiki map係 citizendium:。

## 出面網頁
*Citizendium
JavaScript

係一種高級程式語言同直譯語言。佢已經由ECMA通過ECMAScript標準化。世界上大多數主流瀏覽器（Chrome、Firefox、IE/Edge、Safari等等）都支援。

## 演變
網頁格式喺1990年代首次出現，嗰陣時嘅瀏覽器（Browser）只係可以辯認HTML語言，爾啲語言係用來話畀我哋知瀏覽器顯示咩資料，係靜態性嘅操作，Netscape Navigator 1.0就係爾類嘅瀏覽器。

## 編程

```javascript
console.log("a");    //啱
console.log("b");    //啱
console.logg("c");   //錯，來到爾度停低
console.log("d");    //啱
console.log("e");    //啱

/*解決辦法*/
try{console.log("a");}catch(e){}    //啱
try{console.log("b");}catch(e){}    //啱
try{console.logg("c");}catch(e){}   //錯，但係到爾度毋會停低，而係跳過
try{console.log("d");}catch(e){}    //啱
try{console.log("e");}catch(e){}    //啱
```


## 例子
Hello World：

```javascript
alert("Hello World!");
```


## 資料類型
*布林值(Boolean)
*數字(Number)
*大整數(BigInt)
*字串(String)
*符號(Symbol)
*陣列(Array)
*集合(Set)
*物件(Object)
*映射(Map)
*函式(Function)
*未定義(undefined)
*空(null)

## 語法
條件語句有 if , switch。

```js
if(條件)
{
	當條件係true嗰時執行
}
else
{
	當條件係false嗰時執行
}
```



```js
switch(條件)
{
	case 0 :
	當條件係數字0嗰時執行
	break ;
	
	case '0' :
	當條件係字串0嗰時執行
	break ;
	
	default :
	其他情況執行
}
```


循環語句有 for , while。


```js
for( 初始表達式 ; 條件 ; 增量表達式 )
{
	當條件係true嗰時執行, 然後再次判斷條件. (當條件係false嗰時跳出循環.)
}
```



```js
while(條件)
{
	當條件係true嗰時執行, 然後再次判斷條件. (當條件係false嗰時跳出循環.)
}
```


跳轉語句有 break , continue , return , yield。
* break 用嚟跳出循環.
* continue 用嚟中斷今次嘅循環, 然後再進入下一次嘅循環.
* return 用嚟中斷 function , 同埋返回函數值.

## 運算子

加法: 1 + 2 -> 3

```javascript
1 + 2 // 3
```


字串合併: '1' + '2' -> '12'

```javascript
'1' + '2' // '12'
```


減法: a-b

```javascript
a - b
```


乘法: a\times b

```javascript
a * b
```


除法: a \div b

```javascript
a / b
```


取餘(mod): a\mod b

```javascript
a % b
```


冪: a^b

```javascript
a ** b
```


條件判斷:

```javascript
條件 ? 當條件係true嗰時執行 : 當條件係false嗰時執行
```


## 參攷

## 睇埋
*同JavaScript完全係兩回事嘅Java
*網頁遊戲：製作呢啲遊戲，成日都會用到 JavaScript。
穆斯林兄弟會

**穆斯林兄弟會**（，*al-ikhwān al-muslimūn*，簡稱為 الإخوان *al-ikhwān*，兄弟會"****" 或者 **""**）又叫做「伊赫瓦尼」 （ikhwān）。係一個穆斯林嘅宗教、政治、社會組織，由埃及人哈桑（，1906年-1949年）喺1928年創立。主張以《古籣經》、聖訓、傳統伊斯蘭教法作為行事原則，通過聖戰去建立一個公正、平等、理想嘅伊斯蘭世界。此外，亦反對伊斯蘭教世俗化，反對西方文化。因為成日都暗殺一啲佢哋唔鍾意嘅政治領袖或者元首，所以畀政府取締過好多次。薩達特總統執政時期，佢哋又分成好多唔同嘅支派進行恐怖活動。除咗埃及之外，喺約旦、蘇丹、敘利亞、巴勒斯坦、利比亞都有同名組織。

## 歷史背景
因為鄂圖曼帝國嘅瓦解而令唔同嘅伊斯蘭國獨立起嚟。1922年英國宣佈埃及係獨立國，由於喺埃及有好多穆斯林唔想國家走西方社會嗰種政治發展路線，希望可以跟返伊斯蘭教法，加上喺1929年到1933年期間西方資本主義世界出現經濟危機，英國加緊對埃及控制同經濟掠奪，鼓吹民族主義同傳統伊斯蘭教法嘅哈桑就喺咁嘅背景之下而成立穆斯林兄弟會。

## 簡史

## 思想
## 宗教背景
穆斯林兄弟會創辦人哈桑係拉希德里達（Rshīd Rida）嘅學生，拉希德里達係賽來非耶（）始創人阿杜布（Muhammad Abduh）嘅弟子，換言之穆斯林兄弟會同賽來非耶有好大淵源。

賽來非耶原本係一個學術團體，而且組織鬆散，由於佢哋有一啲改革理論，所以亦有人歸佢哋入現代主義，雖然賽來非耶有改革一面，但同時亦有淨化信仰，恢復原教旨傾向。最初賽來非耶唔主張介入政治，但由於好多亞拉伯伊斯蘭教國家因為反殖民主義同好多原因，民族意義開始越來越強，民族主義運動開始由埃及一路伸展到好多亞拉伯國家，而賽來非耶入面有關原教旨主義嘅內容就因為咁，而喺穆斯林兄弟會入面開始發展。

## 對非穆斯林態度

## 分裂
## 影響
穆斯林弟兄會可以話係第一個實踐伊斯蘭原教旨主義嘅穆斯林組織同政黨

## 參考

## 拎
* 穆巴拉克时代的埃及穆斯林兄弟会
超對稱

**超對稱代數**(*supersymmetric algebra*, *SUSY*)係Lorentz 代數嘅拓展；係隻分級李代數 。 渠係唯一可以同相對性量子場論相容嘅分級李代數。

## 註

## 參攷
*Julius Wess / Jonathan Bagger : "*Supersymmetry and Supergravity*", Princeton University Press, ISBN 0-691-02530-4
*R. Haag, J. Lopuszanski, M.Sohnius, Nuclear Physics B88, 257(1975)
科馬基尼

**科馬基尼王國**（前163年－72年），係喺安那托利亞接近安條克嘅一個希臘化王國，原本係塞琉西帝國嘅一個部族行省，之後喺前163年成為獨立王國，最終喺72年被羅馬吞併。

## 睇埋
*科馬基尼統治者一覽
Google Sky

**Google Sky** 係 Google Earth 嘅輔助工具(*add-on*)，可顯示星空畀人睇。哈勃太空望遠鏡影嘅相都有得睇。

## 參攷
*http://news.bbc.co.uk/2/hi/technology/6955787.stm
Microsoft Office

**Microsoft Office**係一個由微軟出嘅辦公室軟件。可以喺Windows同macOS運行。

最新Windows版嘅Microsoft Office係2019版，喺2018年9月24號推出；而最新macOS版嘅Microsoft Office係2019版，喺2018年9月24號推出。

由於而家嘅Microsoft Office都同啲伺服器或者網頁服務有關，而家嘅Microsoft Office多數都叫做「Office System」，而比較少叫做「Office Suite」。

## 一般包含嘅程式
### Word

Word係一個文書處理嘅軟件。佢係一個Microsoft Office嘅核心程式。Word喺Mac OS X都行到。第一個版本嘅Word喺1983年推出。

一般都用 .doc, .docx, .dot, .dotx 做儲存格式。

### Excel

Excel係一個試算表程式。Mac OS X同Windows都可以運行。

一般都用 .xls, .xlsx, .xlt, .xltx 做儲存格式。

### PowerPoint

PowerPoint係一個幻燈片程式。Mac OS X同Windows都可以運行。

一般都用 .ppt, .pptx, .pot, .potx 做儲存格式。

### Outlook

唔好同微軟嘅另外一款產品Outlook Express混淆

Outlook係一個個人信息管理程序同電子郵件通信軟件。Mac OS X同Windows都可以運行。

### Access

Access係由微軟發布嘅關聯式數據庫管理系統。

一般都用 .mdb, .accdb, .accdt 做儲存格式。

## 已經取消咗嘅Microsoft Office程式
### Frontpage
Microsoft FrontPage，簡稱FP，係一款網頁設計、製作、發布、管理嘅軟件。

FrontPage由於良好嘅易用性，被認為係優秀嘅網頁初學者嘅工具。但佢嘅功能無法滿足更高要求，所以高端用戶大多數使用Adobe Dreamweaver作為代替品。

## 睇埋
* OpenOffice.org
賓拉登

**奧薩馬·賓·拉登**（亞剌伯文： **أسامة بن محمد بن عوض بن لادن**‎；****，），全名**奧薩馬·賓·穆罕默德·賓·阿華德·賓·拉登**，係阿蓋達組織第一任阿頭，以多單襲擊事件出名，亦畀多個國家通緝。

老豆係也門人，阿媽係沙地阿拉伯人。佢喺也門建築大亨賓拉登家族嘅57個仔女入面排第17，佢自己就有三個老婆同十三個仔女，不過由佢結過差唔多22次婚，所以實際有幾多仔女其實無人正式計過。

由於佢老豆支持阿富汗抗戰，1980年喺佩沙華同阿富汗游擊隊領袖見面之後，佢就成為游擊隊最大金主，之後重得到美國中央情報局喺武器、訓練設施、醫療各方面資助，喺霍斯特成立訓練中心，訓練阿拉伯志願軍加入阿富汗抗戰。1989年成立阿蓋達（）基地組織，用嚟管理同服務阿富汗志願軍。佢亦利用佢出錢起嘅志願軍宿舍傳播華哈比派思想，由於阿富汗人都唔鍾意華哈比派，所以佢同阿富汗游擊隊有唔啱啞情況。但係就同普什圖人嘅塔利班理念合拍。1996年8月，佢公開宣佈，由於美國人侵佔沙地阿拉伯嘅土地，所以要向美國發動聖戰。1998年8月美國駐肯雅同坦桑尼亞大使館發生炸彈襲擊，美國話係賓拉登做，賓拉登因為噉而開始出名。2001年911事件發生之後，美國一口咬定係賓拉登主使，唔單止令賓拉登成為全世界家傳戶曉嘅人物，重令佢成為全世界十大懸紅最高嘅通緝犯之一。

## 名
其實冇普遍譯名係可以準確將阿拉伯人名譯成英文，因為佢冇羅馬拼音轉寫，所以全靠各路師爺自己譯。奈何拉登實在太出名，所以每度地方譯法唔同：美國情報機關直接將佢譯成「烏薩馬·賓·拉登」（Usama bin Laden）；法文媒體就將佢譯成Oussama ben Laden；有媒體譯成Ussamah bin Ladin；另外有媒體直接叫佢做「拉登」。

佢嘅全名「奧薩馬·賓·穆罕默德·賓·阿華德·賓·拉登」，意思係「拉登個仔阿華德個仔穋罕默德個仔奧薩馬」（自己個名・老豆個名・阿爺個名・阿太個名），穆罕默德係指緊佢老豆穆罕默德賓拉登；阿華德係指緊佢阿爺阿華德·賓·阿博·賓·拉登（Awad bin Aboud bin Laden）；拉登就係指阿太Laden Ali al-Qahtani。所以「奧薩馬」先係佢個名。

跟返阿拉伯人名，閃米人其實係冇姓，拉登係佢父名、唔係佢個姓，所以叫佢「奧薩馬·賓·拉登」或者「奧薩馬」先至符合阿拉伯人名傳統。但由於各路師爺受到歐美人名影響，以為最後一個字就係佢個姓，就稱之為「賓拉登」。

## 簡歷
### 家族背景
奧薩瑪賓拉登係也門建築大亨穆罕默德賓拉登（，1908—1967）個仔，佢係費瑟親王死黨，因為做咗幾個大工程而發跡，之後又承包晒麥加同麥地那嘅清真寺重建同擴建工程。

奧薩瑪賓拉登喺吉達阿布都阿濟茲國王大學讀企業各管理，後來轉讀伊斯蘭研究，雖然成績超群，但就一啲唔出風頭，可以話好平凡同低調。

### 阿富汗
由於同費瑟親王關係密切，所以亦算係皇族，巴基斯坦希望可以有啲有皇族身份嘅人加入抗蘇志願軍，顯示皇室對抗戰支持，拉登因為咁派咗去領導沙地分遣隊。亦因為咁而同費瑟親王熟絡咗。

而喺阿富汗嘅阿拉伯抗蘇志願軍中心係喺白夏瓦，呢度亦同時係世界穆斯林聯盟同穆斯林兄弟會嘅辦公室。呢個中心最主要做嘅嘢，係畀新加入士兵嘅服務中心，同時接受包括伊斯蘭慈善機構、沙地阿拉伯情報局、沙地紅月會、世界穆斯林聯盟、同埋嚟自唔同沙地阿拉伯親王、私人同清真寺嘅捐款，重有美國CIA喺武器、訓練設施、醫療各方面資助，都喺晒呢度處理。呢個中心由阿布都拉阿薩穆（Abdullah Azam）渣fit，佢係約旦籍巴勒斯坦人，喺吉達讀大學時識到拉登，而拉登喺奉召去到阿富汗之後，1982年開始搬咗去白夏瓦住。

1989年阿布都拉阿薩穆同佢兩個仔一齊喺白夏瓦畀人用炸彈暗算死咗，拉登就接手晒阿布都拉阿薩穆所有嘢，佢接管咗阿薩穆嘅組織之後，成立阿蓋達（）作為新嘅志願軍服務中心，由原本只係服務新加入士兵，變成服務晒所有阿拉伯志願軍同埋家屬嘅中心，令唔同志願軍聯繫埋一齊，之後喺庫納爾、努里斯坦、巴達桑都成立咗阿蓋達組織，阿蓋達喺阿拉伯話解基地，基地就係咁意思。

不過由於拉登同阿蓋達信奉瓦哈比派，而阿富汗人又好憎呢一派，所以阿拉伯志願軍喺阿富汗其實唔太受歡迎，志願軍喺阿富汗嘅主要盟友係普什圖游擊隊，拉登因為咁同普什圖游擊隊領袖歐瑪爾（Mullah Mohammed Omar）做咗死黨，而歐瑪爾後來成立咗塔利班組織。

由於同阿富汗游擊隊唔啱啞，1990年佢返返沙地阿拉伯屋企打理家族生意，同時成立基金，支援阿拉伯志願軍退伍軍人同家屬。

### 科威特
1990年8月伊拉克軍隊入侵科威特，引發海灣戰爭，拉登於是遊說皇室，喺阿富汗抗戰入面嘅阿拉伯志願軍組織民間防衛隊，捍衛科威特主權，抵抗伊拉克。但係同一時間，美國派咗五十四萬大軍去科威特打伊拉克。拉登當堂激到生虾咁跳，重要求皇室發宗教諭令，反對非穆斯林參與科威特戰爭。

不過科威特最後仍然喺美軍支援下，成功解放。但之後有兩萬美軍仍然駐咗喺沙地阿拉伯，拉登更加係臖過借火，佢重走去搵內政部長納夫（Naif）投訴，又鬧佢係伊斯蘭叛徒，拉登同皇室因為咁而反面。但皇室入面同樣有好多人唔妥納夫，所以拉登仍然同皇室維持關係，另外佢同沙地情報局、巴基斯坦ISI仍然維持良好關係。

### 蘇丹
1992年蘇丹首長哈山圖拉比（Hassan Turabi）發起伊斯蘭革命，拉登走咗去趁熱鬧，去到蘇丹佢又喺度猛鬧沙地皇室，結果激嬲咗沙地皇室，重將佢國籍取消。拉登因為咁而開始喺蘇丹定居，但由於佢大把錢兼識得人多，所以佢喺蘇丹埋班，好多喺阿富汗抗戰時嘅阿拉伯志願軍都走去搵佢，大家都咁憎美國，同時又好唔滿意沙地皇室畀美軍留係波斯灣，不過由於高調反美，喺美國施壓下，蘇丹唯有將拉登趕走，之後拉登就去咗阿富汗。

### 發動聖戰
拉登同十幾個前阿拉伯志願軍、3個老婆同13個仔女，加埋保鑣去到阿富汗加拉拉巴，由於沙地阿拉伯將佢國籍撤銷咗，而有份參與海灣戰爭嘅美國、德國、法國都將佢列入不受歡迎人物，而阿富汗人又對佢無好感，所以開頭佢只係喺伊斯蘭議會保護之下，有限度咁活動，可以話乜都搞唔到。直到1996年，塔利班攻陷阿富汗首都喀布爾，成為阿富汗執政政權，加拉拉巴亦受到控制。拉登同塔利班領袖歐瑪爾一早已經係老友，拉登開始受到塔利班保護，同時，佢開始畀錢支助索馬利亞、蘇丹、埃及、也門同阿富汗嘅恐怖份子訓練營。1996年8月，佢發表宣言，話要向美國發動聖戰，認為美國佔領咗沙地阿拉伯，喺宣言入面話：「只有鎗林雨彈先可以清洗呢啲羞辱」。拉登同佢嘅阿蓋達組織以堪達哈為基地，又再度活躍返，重成為全世界好多激進組織嘅網絡中心。

1998年2月23號，拉登同佢嘅阿蓋達組織加埋相關團體發表一份叫《反猶太與十字軍聖戰國際伊斯蘭陣線》嘅聯合宣言，指「美國佔領伊斯蘭土地同神聖嘅阿拉伯半島，掠奪財富兼羞辱民眾，將半島變成打擊穆斯林嘅基地。」之後又發諭令，話要殺晒所有美國人同佢哋嘅盟友，唔理平民定軍人都照殺，唔理你喺邊個國家，只要有機會都要奉行諭令。

結果，喺1998年8月，美國駐肯雅同坦桑尼亞大使館發生炸彈襲擊之後，一連串針對美國嘅恐怖襲擊展開，其中包括舉世震驚嘅2001年911事件。

### 死
911事件之後，美國喺2001年10月對阿蓋達同埋塔利班發動反恐戰。兩個月後阿富汗塔利班政權倒台，拉登就開始喺阿富汗同埋巴基斯坦周圍匿。

2011年5月2號，美軍攻入拉登喺巴基斯坦嘅大屋並將佢打死，美軍攞走咗佢條屍，隨後將佢海葬。

## 註解

## 參考
Weinberg-Salam 模型

**Weinberg-Salam 模型**係Steven Weinberg同Abdus Salam提出嘅弱電統一嘅規範場論模型。

渠嘅拉格朗日量係`：

\mathcal{L} = - (1/4) A_{\mu\nu} A^{\mu\nu} - (1/4) B_{\mu\nu}B^{\mu\nu}  
+ \left [ \bar{R}_e (i \partial\!\!\!/ - g' b\!\!\!/ ) R_e + \bar{L}_e (i\partial\!\!\!/ - \frac{g'}{2} B\!\!\!/ + G \frac{\tau_i}{2} A\!\!\!/_i)L_e - G_e(\bar{L}_e R_e \phi + \phi ^{\dagger}\bar{R}_e L_e) + ( e \leftrightarrow \mu ) \right ]   
+ \left ( \partial_{\mu}\phi - i\frac{g'}{2} B_{\mu}\phi - \frac{ig}{2}\tau ^i A_{\mu i}\phi \right )^{\dagger} \left ( \partial ^{\mu}\phi - i \frac{g'}{2} B^{\mu}\phi - \frac{ig}{2} \tau ^i A^{\mu}_i \phi \right ) - V(\phi^{\dagger}\phi)

其中
*A_{\mu\nu} := \partial_{\mu}A_{\nu} - \partial_{\nu}A_{\mu} + g A_{\mu} \times A_{\nu}係SU(2) 規範場 A_{\mu}嘅力
*B_{\mu\nu} := \partial_{\mu}B_{\nu} - \partial_{\nu}B_{\mu} 係U(1)場（電磁場）B_{\mu}嘅力
*g 係荷
*\partial\!\!\!/係Dirac算子(:en:Dirac operator)，用費曼符號(:en:Feynman slash notation)寫
*g'/2 係U(1)藕合常數(? :en:coupling constant)
*L_e = \begin{pmatrix}
  \nu_e \\
  e_L 
\end{pmatrix} 係電子中微子同電子嘅左 helicity (:en:helicity (partical physics))

*L_{\mu} :=  \begin{pmatrix}
 \nu_{\mu} \\
 \nu_L
\end{pmatrix} 係 muon中微子同 muon 嘅左helicity

*\phi := \begin{pmatrix}
 \phi^{\dagger} \\
 \phi_0 \end{pmatrix} 係複純量嘅兩元組

*V := \mu^2\phi^{\dagger}\phi + \lambda (\phi^{\dagger}\phi)^2 係勢

*\tau_i 係Pauli 矩陣 (:en:Pauli matrices)

## 註

## 參考
*Claude Itzykson / Jean-Bernard Zuber : "*Quantum Field Theory*", ISBN 0-486-44568-2
費曼規矩

**費曼規矩**()係量子場論嘅一種規矩；響一特定嘅模型，由一幅幅費曼圖(砌出路徑積分，幫我地計個模型嘅Green 函數、相關函數、真空期望值。

## 註

## 參攷
* Claude Itzykson / Jean-Bernard Zuber : "*Quantum Field Theory*", ISBN 0-486-44568-2
杜詩 (東漢)

**杜詩**（），字**君公**，河內汲縣人，東漢官同發明家。後生時有才能，做官升到為功曹，做事出名公平。

更始政權時，杜詩征辟為大司馬府官員。建武元年（公元25年），一年內三次升職到侍御史。當時將軍蕭廣任由兵士騷擾百姓。杜詩勸蕭廣，蕭廣冇收斂，於是殺蕭廣，回京之後奏報光武帝。光武帝派佢巡視河東，招降同誅反賊楊異等人；杜詩去到大陽，焚楊異嘅船，派騎兵突襲，殺楊異等人。朝廷升佢做皋縣令，任內三年，政績優異。又升為沛郡都尉，再升至汝南都尉。 

建武七年（31年），升任南陽太守。佢生活節儉，施政「清正平和」，以除強暴來建威信，擅長謀略，既節省又愛惜民役。佢又設計制作水排，鑄造農具，做福百姓。此外，又修建池塘，開墾土地。當時嘅人將佢比作召信臣，所以南陽人讚佢：「先有召父，後有杜母。」杜詩自認冇乜功勞，唔應該長期任大郡肥缺，所以請求調職讓個位畀其他功臣，於是上疏請辭。光武帝覺得佢係一個人才，唔畀佢走。
 
杜詩愛推舉賢才，幾次舉薦知名士人清河人劉統同魯陽長董崇。

東漢初期，法令制度重係好簡陋，皇帝係用璽書來調動兵馬，並冇兵虎符來做憑信，杜詩於是上疏建議設置虎符，朝廷接納。 

杜詩雖在外地做官，但仍留意朝廷大事，經常上奏。佢做咗七年官，政務做得好。建武十四年（38年），佢因為派咗個食客為細佬報仇，俾召去調查，期間病死。杜詩屋企窮，財產唔多，死後冇錢買地落葬。詔令在郡中嘅官邸治喪，並賜咗一千匹絹同佢辦喪事。

## 科學發明
水排（水力鼓風機），利用水力來傳動機械，令皮制嘅鼓風囊連續開閂，將空氣送入冶鐵爐，鑄造農具，既慳力又有效。

## 參考文獻
*《後漢書》卷三十一
島國

**島國**係指一國全部係由島組成，響大陸上面完全無領土。截止2025年為止，世界有四十七個島國，好多都係好細。

島國有兩隻。第一隻係大島夾成，同大陸好近，人口亦都多，日本、斯里蘭卡、菲律賓、古巴、馬耳他、英國、波多黎各、馬達加斯加、臺灣同埋印尼。呢啲島國文化政治同大陸鄰國都好近。島國有度好，就係隔住個海，無咁易俾人打。重有係，佢哋行船都好掂，響地區，甚至國際都有貿易優勢。

另一隻係細島組成，呢類島國有馬耳他、科摩羅、巴哈馬、湯加同埋馬爾代夫。呢類國同大陸好唔同，因為佢哋太細，地都唔夠耕田，又無咁多天然資源。之不過，家下佢哋可以發展旅遊業，甚至變成全國收入支柱。

有啲島國集中響一兩個島，好似英國同日本咁。有啲就分散到千百個島上面，好似菲律賓、印尼同馬爾代夫。有啲島國同第二啲國分佔一個島，好似愛爾蘭、海地、多明尼加共和國、聖馬田同巴布亞新畿內亞。
樂高

**樂高**（丹麥話：**Lego**；）係塑膠製積木玩具，可以砌埋一齊。佢係丹麥玩具公司樂高集團嘅出品。直到而家，樂高已經推出多款系列：星球大戰、生化戰士、蝙蝠俠、蜘蛛俠等等，深受大眾歡迎。

## 電影
*《LEGO英雄傳》
*《LEGO蝙蝠俠英雄傳》
*《LEGO旋風忍者大電影》
*《LEGO英雄傳2》

## 出面網頁

*樂高官方網站
911事件

**911事件**又叫**九一一事件**或**九一一恐怖襲擊**，係由阿爾蓋達組織發動連串針對美國嘅自殺式襲擊。

美國紐約當地時間（UTC-4）2001年9月11號朝早，十幾個人劫咗美國航空同聯合航空四架客機，兩架撞咗入紐約市嘅世界貿易中心，一架撞咗入五角大樓。另外有架聯合航空93號班機都俾人騎劫咗，但入面班乘客同啲劫機者搏命，雖然最後都阻止架機撞落人多嘅地方，令呢班機係四架被劫嘅飛機之中唯一無令地面人員同建築物損失，但架機都撞咗落笪空地，機入面嘅40人都死咗。但事後有人質疑，有好多目擊者聲稱見到第二架飛機係美國軍事專用飛機，機身係灰白色。

成個襲擊一共有2,986人死，美國紐約世界貿易中心雙塔在內嘅六幢建築物冧晒，美國經濟大受打擊。

呢單嘢搞到美國喺之後幾年嘅國策以反恐為主，發動阿富汗戰爭，以反恐為名打伊拉克，同一連串喺國內外有爭議嘅反恐措施。

## 參考
天文學家

**天文學家**係鑽研天文嘅人。

天文原本係分類同描述天空嘅現象，而天體物理學家就試下解釋呢啲現象同物理定律間有乜唔同。不過到咗今時今日已經無分別。因為專業嘅天文學家都係大學或研究機構嘅學者，受過好多天文同物理訓練。
板谷由夏

**板谷由夏**（**いたや ゆか**、）係日本嘅模特兒同演員，所屬事務所係Amuse。佢響福岡縣北九州市八幡西區出世，九州國際大學附屬高等學校、福岡女學院大學短期大學部畢業。身高係170厘米，血型係O型。

## 來頭
*1994年開始喺時裝雑誌『PeeWee』做專屬模特兒。當初響福岡嘅地區電視台做野。
*響NHK教育電視台做咗兩年『意大利語会話』嘅主持，被映画監督大谷健太郎發掘，喺影畫『avec mon mari』第一次演出就得到『第21回橫濱映画祭』最優秀新人賞。
*演出電影包括『パーフェクトラブ!』、『よい子の味方～新米保育士物語～』、『光の雨』、『ドッジGoGo!』同『Tokyo.sora』。喺2005年主演嘅影畫『欲望』度第一次做裸露鏡頭。
*2007年2月22號同形象設計師男友結婚。
*2007年3月開始響雜誌『日経EW』做封面女郎。

## 演出作品
### 電視劇
*天使が消えた街（2000年4月～6月）
*明日があるさ（2001年4月～6月）
*ナースマン（2002年1月～3月）
*よい子の味方～新米保育士物語～(2003年1月～3月)
*あした天気になあれ。
*anego（2005年4月～6月）
*ドラマ・コンプレックス『銭華』-　三原佑里
*CAとお呼びっ!（2006年7月～9月）
*ハケンの品格（2007年1月～3月）-　黒岩匡子
*ホタルノヒカリ（2007年7月～9月）-　山田早智子
*温泉へ行こう! (テレビドラマ)|温泉へ行こう!5(2004年)
*恋する日曜日|恋する日曜日セカンドシリーズ 第3・4話「すばらしい日々」（2005年4月17～24號）-　主演: 神田佳代子　
*学校の怪談
*パーフェクトラブ!（1999年7月～9月）-　富永彩　
*神様のいたずら（2000年10月～12月）-　北沢柊　
*太陽は沈まない
*ファイティングガール（2001年7月～9月）
*世にも奇妙な物語「採用試験」、「迷路」
*劇団演技者
*スカイハイ
*相棒
*こころ (朝ドラ)
*次郎長背負い富士
*マチベン
*福岡発地域ドラマ『飛ばまし、今』

### 電影
*avec monmari
*光の雨
*ドッジGoGo!
*Tokyo.sora
*黄昏流星群 星のレストラン
*運命じゃない人（港譯：《遇人不淑》，2005年カンヌ国際映画出品）
*欲望
*ベルナのしっぽ
*アキハバラ@DEEP
*サッド ヴァケイション（《Sad Vacation》）

### CM
* 小林製薬　ケシミン
* HABA　薬用ホワイトレディ（2007年）

## 出面網頁
*AMUSE官方網站
*アミューズ Catch up!! 板谷由夏blog
*Fan屎網站
* 

類:日本女演員
Leech 晶格

**Leech 晶格**()係隻24維嘅歐幾里得晶格(:en:Euclidean lattice)；渠係雙幺模晶格(:en:even unimodular lattice)；渠係24維歐幾里得晶格中，最短向量長度係4嘅唯一晶格。

John H. Conway同Sloane發現，Leech晶格可由廿六維嘅Lorentzian 晶格同埋光椎上嘅向量(:en:light-like vector) (0,1,2,...,24;70) 模出。

## 註

## 參攷
*Peter Goddard / David Olive : "*Algebras, Lattices And Strings*",  pp.57, 58, etc,《Vertex Operators in Mathematics and Physics - Proceedings of a Conference November 10-17,1983》，Publications of MSRI #3, Springer-Verlag 1984 ;
**或者響pp. 216, 217, etc, 響 Peter Goddard / David Olive 編嘅重印本：《Kac-Moody and Virasoro Algebras》, Advanced Series in Mathematical Physics, Vol. 3, World Scientific, ISBN 9971-5-0419-7

*J. H. Conway, N.J.A. Sloane, "*Lorentzian forms for the Leech lattice*", AMS http://www.ams.org/bull/1982-06-02/S0273-0979-1982-14978-3/S0273-0979-1982-14978-3.pdf
1798年

## 大件事
## 響呢年出世嘅人
## 響呢年死嘅人
## 節慶、風俗習慣
## 文學
* 清朝文學家姚鼐寫咗峴亭記、常熟歸氏宗祠碑記、禮箋序、小學攷序。
1797年

## 大件事
## 響呢年出世嘅人
## 響呢年死嘅人
## 節慶、風俗習慣
## 節慶、風俗習慣
* 清朝文學家姚鼐寫咗方正學祠重修建記。
1794年

## 大件事
* 7月，法國發生熱月政變，羅伯斯庇爾被處死，恐怖統治結束。

## 響呢年出世嘅人
## 響呢年死嘅人
* 佐治·丹敦

## 文學
* 清朝文學家姚鼐寫咗海愚詩鈔序。
1793年

## 大件事
* 俄羅斯同普魯士各自響第二次瓜分波蘭中取得領土。

## 響呢年出世嘅人
## 響呢年死嘅人
* 路易十六，法國國王
* 瑪麗安東妮，路易十六嘅王后

## 節慶、風俗習慣
* 清朝文學家姚鼐寫咗金焦同遊圖記。
1790年

## 大件事
* 8月2號：美國聯邦眾議院搞咗個1790年美國人口普查，係開國後頭一次人口普查。

## 響呢年出世嘅人
* 3月29號：約翰·泰勒，美國總統（1862年死）
* 7月29號：李玜，大朝鮮國王（1834年死）
* 11月17號：August Ferdinand Möbius，德國數學家同天文學家（1868年死）
* 12月16號：利奧波德一世 (比利時)，比利時王（1865年死）
* 12月23號：商博良，法國史學家（1832年死）
* 梁綸樞，大清商人（1877年死）

## 響呢年死嘅人
* 2月20號：約瑟夫二世，神聖羅馬帝國皇帝
* 4月17號：富蘭克林，美國政治人同科學家
* 7月17號：亞當史密夫，英國經濟學家

## 節慶、風俗習慣

## 文學
* 大清文學家姚鼐寫咗香巖詩稿序。
1789年

## 大件事
* 7月14號：法國大革命爆發

## 響呢年出世嘅人
## 響呢年死嘅人
## 節慶、風俗習慣
1783年

## 大件事
* 4月，俄羅斯帝國吞併克里米亞汗國。
* 6月8號，冰島拉基火山開始噴發，持續到1784年。
* 9月3號，英國國王代表同美利堅合眾國代表簽署《巴黎條約》，美國獨立戰爭結束。

## 響呢年出世嘅人
## 響呢年死嘅人
* 李安納·歐拉
1779年

## 其他紀年

*中國：乾隆四十四年
*越南
**黎朝：景興四十年
**西山朝：泰德二年
*朝鮮半島
**正祖三年
**檀紀：4112年
*日本
**安永八年
**皇紀：2439年
*佛曆：2321年～2322年
*回曆：1192年～1193年
*猶太曆：5539年～5540年
*儒略曆：1778年12月21號～1779年12月20號

## 大件事
## 響呢年出世嘅人
*林尚沃，朝鮮商人

## 響呢年死嘅人
## 節慶、風俗習慣
* 清朝文學家姚鼐寫咗寶扇樓後記。
1786年

## 其他紀年

*中國
**清：乾隆五十一年
***林爽文：天運元年（11月開始）
*越南
**黎朝：景興四十七年
**西山朝：泰德九年
*朝鮮半島
**正祖十年
**檀紀：4119年
*日本
**天明六年
**皇紀：2446年
*佛曆：2328年 - 2329年
*回曆：1200年 - 1201年
*猶太曆：5546年 - 5547年
*儒略曆：1785年12月21號 - 1786年12月20號

## 大件事
*越南西山起義，起義軍攻佔昇龍城，鄭主政權覆滅。

## 響呢年出世嘅人
## 響呢年死嘅人
## 節慶、風俗習慣